***ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2023 ԹՎԱԿԱՆԻ***

***II ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ***

***Հ Ա Շ Վ Ե Տ Վ ՈՒ Թ Յ ՈՒ Ն***

|  |  |  |
| --- | --- | --- |
| **N** | ***Հաշվետվության բովանդակությունը*** | ***Էջը*** |
| **1.** | ***Նախաբան*** | **1** |
| **2.** | ***Ստուգումներ***  ***2.1. 4 նախակրթարաններում***  ***2.2. 38 դպրոցներում***  ***2.3****.* ***Նախնական մասնագիտական (արհեստագործական) կրթական ծրագիր իրականացնող 1 և միջին մասնագիտական կրթական ծրագիր իրականացնող 5 ուսումնական հաստատություններում*** | **3**  **6**  **22** |
| **3.** | ***Հետադարձ կապ***  ***Ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2023 թվականի II եռամսյակում ստացված կատարողականների համադրման արդյունքներ*** | **32** |
| **4.** | ***Դիմումներում, բողոքներում բարձրացված հարցերի ուսումնասիրություն կամ ստուգում*** | **35** |
| **5.** | ***Կանխարգելիչ, աջակցման և խորհրդատվական միջոցառումներ*** | **36** |
| **6.** | ***Ներկայացված օրենսդրական առաջարկներ*** | **37** |
| **7.** | ***Ստուգված հանրակրթական ուսումնական հաստատությունների ներառական կրթական միջավայրի գնահատում՝ ըստ մշակված ձևաթղթի*** | **39** |

|  |
| --- |
| *ՀՀ կրթության տեսչական մարմնի* *2023 թվականի II եռամսյակի գործունեությունը* |

|  |
| --- |
| *Նախաբան* |

2023 թվականի II եռամսյակում ՀՀ կրթության տեսչական մարմինն (այսուհետ՝ նաև ԿՏՄ) իրականացրել է՝

* փաստաթղթային պլանային ստուգումներ 36՝ 2 նախադպրոցական (նախակրթարան), 31 հանրակրթական (դպրոց), 3 միջին մասնագիտական (քոլեջ) կրթական ծրագրեր իրականացնող ուսումնական հաստատություններում.
* խորհրդատվական և իրազեկման 6 միջոցառումներ.
* «Աջակցություն ուսուցման կազմակերպմանը» ծրագիրը՝ 16 դպրոցներում.
* ներառական կրթական միջավայրի գնահատում՝ 28 դպրոցներում.
* ստուգումների շրջանակում սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից՝ 18 դպրոցներում.
* կրթության որակի գնահատում՝ 3 քոլեջներում.

ինչպես նաև՝

* ՀՀ կրթության տեսչական մարմնի ռիսկի վրա հիմնված ստուգումների մեթոդաբանության, ստուգաթերթերի լրամշակման.
* կրթության բնագավառի պետական վերահսկողության, վերահսկողական գործառույթների թվայնացման գործընթացների հայեցակարգերի մշակման.
* նախնական մասնագիտական (արհեստագործական) և միջին մասնագիտական կրթության ոլորտներում լիցենզավորման պարտադիր պահանջների և պայմանների ուսումնասիրության, նախադպրոցական ուսումնական հաստատությունների կողմից իրականացվող ներքին գնահատման ընթացակարգի ուսումնասիրության ձևաթղթերի մշակման.
* համայնքապետարանների աշխատակազմերի կրթության հարցերով զբաղվող ստորաբաժանումներում կրթության բնագավառը կարգավորող ՀՀ օրենսդրության պահանջների կատարման վերաբերյալ բացատրական աշխատանքների իրականացման ձևաթղթի լրամշակման աշխատանքներ:

2023 թվականի ստուգումների տարեկան ծրագրի՝ 2023 թվականի II եռամսյակում նախատեսված բոլոր ստուգումներն իրականացվել են:

Սույն հաշվետվությունում ներառվել են նաև 2023 թվականի I եռամսյակում ստուգված, սակայն II եռամսյակում ամփոփված 2 նախակրթարանների, 7 դպրոցների և 2 քոլեջի (1-ը նաև` ըստ նախնական մասնագիտական (արհեստագործական) կրթական ծրագրի) ստուգումների արդյունքները:

Ըստ ստուգումների տարեկան ծրագրի իրականացված 1 ստուգման միջին տևողությունը նախադպրոցական կրթության ոլորտում կազմել է 3, հանրակրթության ոլորտում՝ 5, միջին մասնագիտական կրթության ոլորտում՝ 8 աշխատանքային օր:

**Նախադպրոցական կրթության ոլորտում** իրականացված 4 ստուգումների արդյունքում կրթության բնագավառը կարգավորող ՀՀ օրենսդրության պահանջների խախտումներ են արձանագրվել բոլոր նախակրթարաններում՝ կազմվել է 4 ակտ: Ստուգումների արդյունքում արձանագրվել է կրթության բնագավառը կարգավորող ՀՀ օրենսդրության պահանջների 22 խախտում:

**Հանրակրթության ոլորտում** իրականացված 38 ստուգումների արդյունքում կրթության բնագավառը կարգավորող ՀՀ օրենսդրության պահանջների խախտումներ են արձանագրվել ստուգված դպրոցներից **37**-ում՝ կազմվել է 37 ակտ: Ստուգումների արդյունքում արձանագրվել է կրթության բնագավառը կարգավորող ՀՀ օրենսդրության պահանջների 508 խախտում:

2023 թվականի II եռամսյակում 18 դպրոցներում իրականացված ստուգումների շրջանակում՝ Հայոց լեզու և «Մաթեմատիկա» (հանրահաշիվ, երկրաչափություն) առարկաներից VI, IX և XI դասարանների սովորողների նախորդ տարվա մնացորդային գիտելիքների ստուգման նպատակով՝ տրվել են գրավոր աշխատանքներ: Հայոց լեզու առարկայի թելադրության միջին գնահատականը կազմել է 5.6 միավոր, «Մաթեմատիկա» առարկայի գրավոր աշխատանքների միջին գնահատականը՝ 4.7 միավոր (10 միավորային սանդղակում):

**Միջին մասնագիտական կրթության ոլորտում**՝ ըստ ստուգումների ծրագրի՝ իրականացված 4 ստուգումների արդյունքում հայտնաբերվել է կրթության բնագավառը կարգավորող ՀՀ օրենսդրության պահանջների 24 խախտում, կազմվել է 4 ակտ:

Ներառական կրթական միջավայրի գնահատման ձևաթուղթը չի կիրառվել՝ քոլեջներում կրթության առանձնահատուկ պայմանների կարիք, ինչպես նաև արտակարգ ընդունակություններ ունեցող սովորողներ չլինելու պատճառով:

ԿՏՄ-ում ստացվել է **11** դիմում-բողոք` **8** ուսումնական հաստատությունների գործունեության վերաբերյալ: Ստացված դիմում-բողոքներից **1**-ը վերաբերել է մանկապարտեզի, **10**-ը՝ դպրոցների, **1**-ը՝ միջին մասնագիտական ուսումնական հաստատության գործունեությանը:

ԿՏՄ կողմից լրամշակման **առաջարկություններ** են ներկայացվել մի շարք իրավական ակտերի նախագծերի վերաբերյալ:

|  |
| --- |
| *2. Ստուգումներ* |

***2.1. ՀՀ 4 նախակրթարաններ***

|  |
| --- |
| ***Հիմքը`*** |

ԿՏՄ 2023 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Նպատակը`*** |

Նախադպրոցական ուսումնական հաստատությունների կողմից կրթության բնագավառը կարգավորող ՀՀ օրենսդրությամբ սահմանված պահանջների պահպանման ապահովում, կրթության որակի բարձրացմանը աջակցում:

|  |
| --- |
| ***Ստուգմամբ ընդգրկվող ժամանակահատվածը՝*** |

2020 թվականի օգոստոսի 20-ից մինչև ստուգումը սկսելու օրը:

|  |
| --- |
| ***Ստուգման արդյունքները՝*** |

ՀՀ 4 դպրոցների նախակրթարաններում (***ՀՀ Գեղարքունիքի մարզի Ծովինար գյուղի տարրական դպրոց***, ***Ներքին Գետաշեն գյուղի N 1 միջնակարգ դպրոց, ՀՀ Լոռու մարզի Արևաշողի միջնակարգ դպրոց, ՀՀ Կոտայքի մարզի Չարենցավանի թիվ 6 հիմնական դպրոց***) իրականացված ստուգումների արդյունքում արձանագրված խախտումներն՝ ըստ բնույթների ներկայացված են ստորև բերված աղյուսակ 1-ում.

**Աղյուսակ 1**

|  |  |
| --- | --- |
| ***Խախտման բնույթը*** | ***Մանկապարտեզի անվանումը*** |
| ***1)******Մանկավարժական աշխատողների ընտրություն և նշանակում սահմանված կարգի խախտումով*** | ***Չարենցավանի թիվ 6 հ/դ******(դաստիարակ), Ծովինարի տ/դ (դաստիարակ՝ 2)*** |
| ***2)******6 տարեկան երեխայի ուսուցումն ու զարգացումը չի կազմակերպվել մինչև տվյալ տարվա օգոստոսի 20-ը:*** | ***Ներքին Գետաշեն գյուղի N 1 մ/դ, Ծովինարի տ/դ (****2020-2021, 2021-2022 ուստարիներ****)*** |
| ***3) Զարգացնող միջավայր*** | |
| ***3.1) Առկա չէ մարզադահլիճ*** | ***Ծովինարի տ/դ*** |
| ***3.2) Առկա չեն տվյալ տարիքային խմբի ֆիզիկական ակտիվության համար անհրաժեշտ սարքավորումներ, մարզական գույք*** | ***Արևաշողի մ/դ*** |
| ***3.3) Առկա չէ երաժշտական դահլիճ*** | ***Ծովինարի տ/դ,*** |
| ***3.4) Առկա չեն երաժշտական գործիքներ, նվագարաններ և երաժշտադիդակտիկ խաղեր*** | ***Արևաշողի մ/դ, Ներքին Գետաշեն գյուղի N 1 մ/դ, Ծովինարի տ/դ*** |
| ***3.5) Նախակրթարանի բակում, հողամասում առկա չեն խաղային սարքավորումներ*** | ***Ներքին Գետաշեն գյուղի N 1 մ/դ, Չարենցավանի թիվ 6 հ/դ*** |

***Խախտվել են հետևյալ իրավական ակտերի պահանջները (Աղյուսակ 2).***

**Աղյուսակ 2**

|  |  |
| --- | --- |
| **Կրթության բնագավառը կարգավորող ՀՀ օրենսդրության պահանջների խախտումներ** | **Նախակրթարանի անվանումը** |
| **«Նախադպրոցական կրթության մասին» ՀՀ օրենք** | |
| **6-րդ հոդվածի 3-րդ մասի պահանջ․ «***Ավագ խմբում 6 տարեկան երեխայի ուսուցումն ու զարգացումը կազմակերպվում են մինչև տվյալ տարվա օգոստոսի 20-ը՝ անկախ երեխայի 6 տարեկանը լրանալուց***»։** | ***Ներքին Գետաշեն գյուղի N 1 մ/դ, Ծովինարի տ/դ*** |
| **ՀՀ կրթության և գիտության նախարարի` 26.04.2011թ. N 416-Ն հրամանով հաստատված «Հայաստանի Հանրապետության նախադպրոցական ուսումնական հաստատությունների ղեկավար և մանկավարժական կազմի տարիֆաորակավորման բնութագրեր»** | |
| **IV գլխի 3-րդ կետի 1-ին ենթակետի պահանջ․«**Նախադպրոցական ուսումնական հաստատության ***դաստիարակը*** պետք է ունենա միջին մասնագիտական կամ բարձրագույն (բակալավր, դիպլոմավորված մասնագետ, մագիստրոս) մասնագիտական կրթություն՝ համապատասխան որակավորմամբ կամ վերջին տասը տարվա ընթացքում նախադպրոցական կրթության ոլորտում կամ մանկավարժական գործունեության առնվազն երկու տարվա մանկավարժական գործունեության ստաժ»։ | ***Չարենցավանի թիվ 6 հ/դ, Ծովինարի տ/դ*** |
| **ՀՀ կառավարության 2021 թվականի մայիսի 13-ի N 744-Ն որոշմամբ հաստատված նախադպրոցական կրթության պետական կրթական չափորոշիչ** | |
| ***Հավելվածի 36-րդ կետի (****Նախադպրոցական ուսումնական հաստատությունում 3-ից մինչև 6 տարեկան երեխաների զարգացնող միջավայրին ներկայացվող պահանջներն են`․․․****)******20-րդ ենթակետի պահանջ․ «****առկա է երաժշտական դահլիճ»:* | ***Ծովինարի տ/դ*** |
| ***Հավելվածի 36-րդ կետի (****Նախադպրոցական ուսումնական հաստատությունում 3-ից մինչև 6 տարեկան երեխաների զարգացնող միջավայրին ներկայացվող պահանջներն են`․․․****)******21-րդ ենթակետի պահանջ․ «****առկա են երաժշտական գործիքներ, նվագարաններ և երաժշտադիդակտիկ խաղեր՝ տեղադրված համապատասխան զարգացման կենտրոնում․․․»:* | ***Արևաշողի մ/դ, Ներքին Գետաշեն գյուղի N 1 մ/դ, Ծովինարի տ/դ*** |
| ***Հավելվածի 36-րդ կետի (****Նախադպրոցական ուսումնական հաստատությունում 3-ից մինչև 6 տարեկան երեխաների զարգացնող միջավայրին ներկայացվող պահանջներն են`․․․****)******31-րդ՝ «…****խմբասենյակում առկա են երթևեկության կանոններին ծանոթացնող դիդակտիկ խաղեր և խաղալիքներ, բակում ստեղծված են պայմաններ երթևեկության կանոնները կիրառելու համար****»:*** | ***Արևաշողի մ/դ*** |
| ***Հավելվածի 36-րդ կետի (****Նախադպրոցական ուսումնական հաստատությունում 3-ից մինչև 6 տարեկան երեխաների զարգացնող միջավայրին ներկայացվող պահանջներն են`․․․****)******32-րդ ենթակետի պահանջ․ «…****հաստատությունում ստեղծված են պայմաններ երեխաների ֆիզիկական զարգացման համար. առկա է մարզադահլիճ, դեկորատիվ կամ իսկական լողավազան, ֆիզիկական ակտիվության համար անհրաժեշտ սարքավորումներ, մարզական գույք»։* | ***Արևաշողի մ/դ, Ծովինարի տ/դ*** |
| ***Հավելվածի 36-րդ կետի (****Նախադպրոցական ուսումնական հաստատությունում 3-ից մինչև 6 տարեկան երեխաների զարգացնող միջավայրին ներկայացվող պահանջներն են`․․․****)******42-րդ******ենթակետի պահանջ.* «…***բակում, հողամասում առկա են խաղային սարքավորումներ…»:* | ***Ներքին Գետաշեն գյուղի N 1 մ/դ, Չարենցավանի թիվ 6 հ/դ*** |

Նախակրթարաններում, ըստ բոլոր 4 ստուգաթերթերի հիման վրա իրականացված ստուգումների արդյունքների, ունենք հետևյալ պատկերը (Աղյուսակ 3).

**Աղյուսակ 3**

|  |  |  |  |  |  |
| --- | --- | --- | --- | --- | --- |
| ***ՀՀ 4 նախակրթարանների ստուգումների արդյունքներ*** | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | ***Ընդհանուր ռիսկային միավոր*** |
| ***Գումարային ռիսկային միավոր*** | ***3*** | ***0*** | ***8.5*** | ***1*** | ***12.5*** |
| ***Միջինացված միավորներ*** | ***0.75*** | ***0*** | ***2.13*** | ***0.25*** | ***3.13*** |

Ստուգումների ընթացքում, ըստ համապատասխան հրամանի, ստուգաթերթերի կիրառված հարցերի կշռային միավորների նկատմամբ հաշվարկվել է խախտումների արդյունքում ձևավորված ռիսկային միավորի տոկոսը: Ստուգումների արդյունքում ձևավորված միջին ռիսկային միավորի տոկոսը կիրառված հարցերի կշռային միավորների գումարի նկատմամբ կազմել է 9.1%:

Այսպիսով, ստուգումների արդյունքում պարզվել է.

* 4 նախակրթարաններում արձանագրվել է կրթության բնագավառը կարգավորող ՀՀ օրենսդրության պահանջների 22 խախտում.
* արձանագրված խախտումները 3 բնույթի են (կադրերի նշանակում, ֆիզիկական միջավայր, համակազմի ձևավորում).
* խախտումների թվային պատկերն այսպիսին է՝ կադրերի նշանակում-3, համակազմի ձևավորում-4, ֆիզիկական միջավայր-15.
* հանձնարարականներ տրվել են 15 խախտումների վերաբերյալ.
* բոլոր հանձնարարականները վերաբերել են ֆիզիկական միջավայրին:

|  |
| --- |
| ***Ձեռնարկված միջոցառումները՝*** |

Ըստ ստուգումների արդյունքների՝ բոլոր 4 նախակրթարաններում հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, որոնց վերաբերյալ կազմվել է 4ակտ:

Համաձայն «Հայաստանի Հանրապետությունում ստուգումների կազմակերպման և անցկացման մասին» օրենքի 6-րդ հոդվածի 1-ին մասի պահանջների՝ տնօրեններին, ՀՀ Գեղարքունիքի, Լոռու, Կոտայքի մարզպետներին տրամադրվել են ստուգման ակտերի մեկական օրինակները: Առաջարկվել է՝ քննարկել ստուգումների արդյունքները, ձեռնարկել համապատասխան միջոցներ և արդյունքների մասին տեղեկացնել ԿՏՄ-ին:

|  |
| --- |
| ***Հետադարձ կապ*** |

ՀՀ Գեղարքունիքի մարզպետից ստացված գրության համաձայն՝ ստուգումների արդյունքները քննարկվել են ՀՀ Գեղարքունիքի մարզպետի աշխատակազմում` տնօրենների մասնակցությամբ։ Քննարկման արդյունքում դպրոցների տնօրեններին հանձնարարվել է սահմանված ժամկետում իրականացնել կարգադրագրով տրված հանձնարարականը և արդյունքների մասին տեղեկացնել ՀՀ կրթության տեսչական մարմնին և ՀՀ Գեղարքունիքի մարզպետի աշխատակազմ:

Ըստ ՀՀ Լոռու մարզպետից ստացված գրության՝ դպրոցի տնօրենին տրվել են համապատասխան ցուցումներ՝ կարգադրագրում նշված թերությունները վերացնելու վերաբերյալ, ինչպես նաև հանձնարարվել է մինչև սահմանված ժամկետի ավարտը շտկել ստուգմամբ հայտնաբերված խախտումները և այսուհետ բացառել դրանք:

ՀՀ Կոտայքի մարզպետից ստացված գրության համաձայն՝ ՀՀ Կոտայքի մարզի «Չարենցավանի N6 հիմնական դպրոց» ՊՈԱԿ-ում գործող նախակրթարանումիրականացված տեսչական ստուգման ընթացքում արձանագրված խախտումը վերացնելու նպատակով առաջարկվել է 2024 թվականի բյուջեով նախատեսել ֆինանսական միջոցներ դպրոցի բակում խաղային սարքավորումներ տեղադրելու համար:

***2.2. ՀՀ 38 դպրոցներ***

|  |
| --- |
| ***Հիմքը`*** |

ԿՏՄ 2023 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Նպատակը`*** |

Հանրակրթական ուսումնական հաստատությունների կողմից կրթության բնագավառը կարգավորող ՀՀ օրենսդրությամբ սահմանված պահանջների պահպանման ապահովում:

|  |
| --- |
| ***Ստուգմամբ ընդգրկվող ժամանակահատվածը՝*** |

Յուրաքանչյուր դպրոցի համար ստուգմամբ ընդգրկվող ժամանակահատված է ընդունվել 2020 թվականի օգոստոսի 20-ից մինչև տվյալ դպրոցում ստուգումը սկսելու օրը, բացառությամբ՝ Ստեփանավանի հ․ 6 միջնակարգ դպրոցի, որի դեպքում ստուգմամբ ընդգրկված ժամանակահատվածի սկիզբ համարվել է 2020 թվականի նոյեմբերի 25-ը։

|  |
| --- |
| ***Ստուգման արդյունքները՝*** |

Ստուգված 38 դպրոցներից 8-ը ՀՀ Լոռու մարզպետարանի (***Ալավերդու հ․ 2, Վանաձորի h.h. 4, 19, Խնկոյանի հիմնական, Շիրակամուտի հ․ 1, Ստեփանավանի հ․ 6, Ջրաշենի, Ձորամուտի միջնակարգ դպրոցներ****)****,*** 6-ական՝ Երևանի քաղաքապետարանի (***Երևանի հ․հ․ 2, 20, 51, 56, 116, 177 հիմնական դպրոցներ***) և ՀՀ Գեղարքունիքի (***Սևանի հ․ 3, Վարդենիկի հ․ 2, Վարդենիսի հ․ 4 հիմնական, Կարմիր գյուղի հ․1, Վաղաշենի, Ծափաթաղի միջնակարգ դպրոցներ***), Շիրակի (***Գյումրու հ․հ․ 7, 43 հիմնական, Գյումրու հ․8, Մուսայելյանի, Քարաբերդի, Պեմզաշենի միջնակարգ դպրոցներ***) մարզպետարանների, 2-ական՝ Արարատի (***Մասիսի հ․ 2, Արարատի հ․ 3 հիմնական դպրոցներ****)*, Արմավիրի (***Մեծամորի հ. 1 հիմնական, Փարաքարի միջնակարգ դպրոցներ****)*, Արագածոտնի (***Զովասարի, Վարդաբլուրի միջնակարգ դպրոցներ****)*, Կոտայքի (***Հրազդանի հ․հ․ 12, 14 հիմնական դպրոցներ****)* մարզպետարանների, 1-ական՝ ՀՀ ԿԳՄՍՆ (***Դիլիջանի ավագ դպրոց****)*, ՀՀ Տավուշի (***Բերդի հ․ 1 հիմնական*** ***դպրոց****),* Սյունիքի (***Սիսիանի հ․4 հիմնական դպրոց***), Վայոց ձորի (***Վերնաշենի միջնակարգ դպրոց***) մարզպետարանների ենթակայության դպրոցներ են:

Ստուգված **38** դպրոցներից **22-ը** հիմնական են, **15-ը՝** միջնակարգ, **1-ը՝** ավագ։

Ստուգումների արդյունքում ձևավորված գումարային և միջինացված ռիսկային միավորներն, ըստ ստուգաթերթերի, ներկայացված են աղյուսակ 4-ում.

**Աղյուսակ 4**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ 38 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Գումարային ռիսկային միավոր*** | **9** | **48** | **48,6** | **8,2** | **10,7** | **5,5** | **13,6** | **20,5** | **4,3** | **0** | **1,2** | **0** | **169,6** |
| ***Միջինացված միավորներ*** | **0,24** | **1,26** | **1,28** | **0,22** | **0,28** | **0,14** | **0,36** | **0,54** | **0,11** | **0** | **0,03** | **0** | **4,46** |

Դպրոցներում իրականացված ստուգումների (երբ ստուգված դպրոցների թիվը, ըստ ենթակայության, 6 և ավելի է) արդյունքում ձևավորված գումարային և միջինացված ռիսկային միավորների պատկերը ներկայացված է 5–ից 8-րդ աղյուսակներում.

**Աղյուսակ 5**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ Լոռու մարզի 8 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Գումարային ռիսկային միավոր*** | **2,8** | **11,5** | **11,4** | **0** | **1,4** | **1** | **6,3** | **2,5** | **0,6** | **0** | **0** | **0** | **37,5** |
| ***Միջինացված միավորներ*** | **0,35** | **1,44** | **1,43** | **0** | **0,18** | **0,13** | **0,79** | **0,31** | **0,08** | **0** | **0** | **0** | **4,69** |

**Աղյուսակ 6**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***Երևան քաղաքի 6 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Գումարային ռիսկային միավոր*** | **0,8** | **4** | **4,8** | **3,8** | **1** | **0,4** | **0** | **3,1** | **0,9** | **0** | **0** | **0** | **18,8** |
| ***Միջինացված միավորներ*** | **0,13** | **0,67** | **0,8** | **0,63** | **0,17** | **0,07** | **0** | **0,52** | **0,15** | **0** | **0** | **0** | **3,13** |

**Աղյուսակ 7**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ Շիրակի մարզի 6 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Գումարային ռիսկային միավոր*** | **2,4** | **12** | **5,4** | **0** | **2,8** | **0,4** | **0,8** | **3,2** | **0,9** | **0** | **0** | **0** | **27,9** |
| ***Միջինացված միավորներ*** | **0,4** | **2** | **0,9** | **0** | **0,47** | **0,07** | **0,13** | **0,53** | **0,15** | **0** | **0** | **0** | **4,65** |

**Աղյուսակ 8**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ Գեղարքունիքի մարզի 6 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Գումարային ռիսկային միավոր*** | **2** | **6,5** | **11** | **2** | **1,4** | **1,5** | **1,7** | **3,2** | **0,3** | **0** | **0,3** | **0** | **29,9** |
| ***Միջինացված միավորներ*** | **0,33** | **1,08** | **1,83** | **0,33** | **0,23** | **0,25** | **0,28** | **0,53** | **0,05** | **0** | **0,05** | **0** | **4,98** |

Ըստ 5-ից 8-րդ աղյուսակների տվյալների ուսումնասիրության՝ կարող ենք նշել.

* 38 դպրոցների ստուգման արդյունքում ամենամեծ գումարային, ինչպես նաև միջինացված ռիսկային միավորը ձևավորվել է տնօրենին ներկայացվող պահանջների կատարմանն ուղղված ստուգումների արդյունքում (*ըստ N3 ստուգաթերթի՝* խախտումներ են արձանագրվել 24 (63%) դպրոցներում): Երկրորդ տեղում են ուսուցչի պարտականությունների (*ըստ N2 ստուգաթերթի՝* խախտումներ են արձանագրվել 21 (55%) դպրոցներում), երրորդ տեղում՝ ուսուցչի թափուր տեղի համար անցկացվող մրցույթի օրինակելի կարգի պահանջների կատարմանն ուղղված ստուգումների արդյունքները (*ըստ N8 ստուգաթերթի՝* խախտումներ են արձանագրվել 21 (55%) դպրոցներում):
* ստուգված դպրոցներում սահմանված կարգով են իրականացվում սովորողների կողմից կրթական ծրագրերի յուրացումը, ամփոփիչ ստուգման կամ ատեստավորման անցկացումը, սովորողների հաջորդ դասարան կամ հանրակրթության հաջորդ աստիճան փոխադրումը (*ստուգաթերթ N10*), ինչպես նաև հեռավար կրթության կազմակերպումը (*ստուգաթերթ N12*): *Հեռավար կրթության կազմակերպում իրականացվել է դպրոցներից 17-ում:*
* տարածվածության առումով ևս առաջին տեղում են դպրոցում տնօրենին ներկայացվող պահանջների կատարման խախտումները:
* ՀՀ Լոռու մարզի ստուգված դպրոցներում ամենամեծ գումարային, ինչպես նաև միջինացված ռիսկային միավորըձևավորվել է ուսուցչի պարտականությունների կատարմանն ուղղված ստուգումների արդյունքում (*ըստ N2 ստուգաթերթի՝* խախտումներ են արձանագրվել 5 (63%) դպրոցներում): Երկրորդ տեղում է դպրոցում տնօրենին ներկայացվող պահանջների կատարմանն ուղղված ստուգումների արդյունքները (*ըստ N3 ստուգաթերթի՝* խախտումներ են արձանագրվել 5 (63%) դպրոցներում), երրորդ տեղում՝ խորհրդակցական մարմիններին ներկայացվող պահանջների կատարմանն ուղղված ստուգումների արդյունքները (*ըստ N7 ստուգաթերթի՝* խախտումներ են արձանագրվել 4 (50%) դպրոցներում):
* ՀՀ Լոռու մարզի ստուգված դպրոցներում խախտումներ չեն արձանագրվել նաև տնօրենի տեղակալի, սովորողների հետ դաստիարակչական աշխատանքների կազմակերպչի, դասղեկի պարտականությունների կատարմանն ուղղված ստուգումների արդյունքում, ինչպես նաև պահպանվել են հանրակրթական ուսումնական հաստատությունում գործածվող փաստաթղթերի լրացման կարգերի պահանջները:
* Երևան քաղաքի 6 դպրոցներում անցկացված ստուգումների արդյունքում, ըստ մեծության, առաջին երկուգումարային, ինչպես նաև միջինացված ռիսկային միավորներ գրանցած ստուգաթերթերը համընկնում են (*ըստ N3 ստուգաթերթի՝* խախտումներ են արձանագրվել 3 (50%), *ըստ N2 ստուգաթերթի՝* 2 (33%) դպրոցներում) 38 դպրոցների համապատասխան ստուգաթերթերի հետ, սակայն, ըստ ռիսկայնության՝ երրորդ տեղում են տնօրենի տեղակալի, սովորողների հետ դաստիարակչական աշխատանքների կազմակերպչի, դասղեկի պարտականությունների կատարմանն ուղղված ստուգումների արդյունքները (*ըստ N4 ստուգաթերթի՝* խախտումներ են արձանագրվել 1 (33%) դպրոցում):
* Երևան քաղաքի և ՀՀ Շիրակի մարզի ստուգված դպրոցներում ևս պահպանվել են հանրակրթական ուսումնական հաստատությունում գործածվող փաստաթղթերի լրացման կարգերի պահանջները:
* ՀՀ Շիրակի մարզի 6 դպրոցներում անցկացված ստուգումների արդյունքում, ըստ մեծության, առաջին երկու գումարային, ինչպես նաև միջինացված ռիսկային միավորներ գրանցած ստուգաթերթերը համընկնում են (*ըստ N2 ստուգաթերթի՝* խախտումներ են արձանագրվել 5 (83%), *ըստ N3 ստուգաթերթի՝* 4 (67%) դպրոցներում) ՀՀ Լոռու մարզի ստուգված դպրոցների համապատասխան ստուգաթերթերի հետ, սակայն, երրորդ տեղում ուսուցչի թափուր տեղի համար անցկացվող մրցույթի օրինակելի կարգի պահանջների կատարմանն ուղղված ստուգումների արդյունքներն են (*ըստ N8 ստուգաթերթի՝* խախտումներ են արձանագրվել 4 (67%) դպրոցներում):
* ՀՀ Գեղարքունիքի մարզի 6 դպրոցներում անցկացված ստուգումների արդյունքում, ըստ մեծության, առաջին երկու գումարային, ինչպես նաև միջինացված ռիսկային միավորներ գրանցած ստուգաթերթերը համընկնում են (*ըստ N3 ստուգաթերթի՝* խախտումներ են արձանագրվել 5 (83%), *ըստ N2 ստուգաթերթի՝* 3 (50%) դպրոցներում) Երևանի ստուգված դպրոցների համապատասխան ստուգաթերթերի հետ, սակայն, երրորդ տեղում խորհրդակցական մարմիններին ներկայացվող պահանջների կատարմանն ուղղված ստուգումների արդյունքներն են (*ըստ N7 ստուգաթերթի՝* խախտումներ են արձանագրվել 3 (50%) դպրոցներում):

Արձանագրված խախտումների արդյունքում ձևավորված ռիսկային միավորների տոկոսային համամասնությունը ստուգաթերթերի կշռային միավորների նկատմամբ, ըստ առանձնացված մարզերի, ներկայացված է Գծապատկեր 1-ում:

***Գծապատկեր 1***

Ըստ գծապատկեր 1-ի տվյալների՝ իրականացված ստուգումների արդյունքում ձևավորված ռիսկային միավորի տոկոսային համամասնությունը համապատասխան ստուգաթերթի կշռային միավորի նկատմամբ առավել արտահայտված է *N2 ստուգաթերթի (*ուսուցչի թափուր տեղի համար անցկացվող մրցույթի օրինակելի կարգի պահանջներ*)* դեպքում՝ ինչը վկայում է ուսուցման գործընթացում առկա խնդիրների մասին: Տոկոսային միավորը ամենամեծն է ՀՀ Շիրակի մարզի ստուգված դպրոցներում, ամենացածրն է՝ Երևանում:

Ըստ մեծության երկրորդ տեղում է *N3 ստուգաթերթի (*տնօրենին ներկայացվող պահանջներ*) հիման վրա* իրականացված ստուգումների արդյունքում ձևավորված տոկոսային միավորը: Խնդիրները առավել արտահայտված են ՀՀ Գեղարքունիքի մարզի ստուգված դպրոցներում: Տոկոսային միավորը ամենափոքրն է Երևան քաղաքի ստուգված դպրոցներում:

Երրորդ տեղում՝ *ըստ N8 ստուգաթերթի (*ուսուցչի թափուր տեղի համար անցկացվող մրցույթի օրինակելի կարգի պահանջներ) ստուգումների արդյունքներն են: Ըստ գծապատկեր 1-ի՝ ամենացածր տոկոսային միավորը գրանցվել է ՀՀ Լոռու մարզի դպրոցներում իրականացված ստուգումների արդյունքում:

38 դպրոցներում իրականացված ստուգումների արդյունքում ձևավորված ռիսկային միավորների միջին արդյունքը՝ 4.46, կազմում է ստուգաթերթերի կշիռների գումարի 3%-ը: Գործընթացը պակաս ռիսկային է Երևան քաղաքի ստուգված դպրոցներում (2.1%), ավելի ռիսկային՝ ՀՀ Շիրակի (3.1%), Լոռու (3.13%), Գեղարքունիքի մարզերի (3.32%) ստուգված դպրոցներում:

Կրթության բնագավառը կարգավորող ՀՀ օրենսդրության պահանջների խախտումներ հայտնաբերվել են ստուգված **38** դպրոցներից **37-ում (97%),** որոնց վերաբերյալ կազմվել է **37** ակտ: Խախտում չի հայտնաբերվել Մասիսի հ․ 2 հիմնական դպրոցում։

Դպրոցների տնօրեններին և համապատասխան լիազորված մարմինների ղեկավարներին տրամադրվել են ստուգման արդյունքները (ակտ, տեղեկանք), իսկ հանձնարարականի առկայության դեպքում նաև՝ կարգադրագրի պատճենը։

Համապատասխան գրություններով ներքոնշյալ լիազորված մարմինների ղեկավարներին տեղեկացվել է՝

**ՀՀ ԿԳՄՍ նախարարին.** ՀՀ Վայոց ձորի մարզի Վերնաշենի միջնակարգ դպրոց,որպես «Մաթեմատիկա» առարկայի ուսուցիչ գործուղված անձի (չունի մանկավարժի որակավորում կամ համապատասխան աշխատանքային ստաժ) հետ կնքվել է աշխատանքային պայմանագիր 2 տարի ժամկետով։ Թափուր տեղի համար մրցույթներ չեն հայտարարվել։ Հարկ է նշել, որ Վերնաշեն գյուղը սահմանամերձ կամ բարձրլեռնային չէ։

**ՀՀ Արագածոտնի մարզպետին․** Վարդաբլուրի միջնակարգ դպրոցիմանկավարժական խորհրդի կողմից դպրոցի կոլեգիալ կառավարման մարմնի անդամության թեկնածուների ընտրությունը կատարվել է ՀՀ օրենսդրության պահանջների խախտմամբ: Անհրաժեշտ է դպրոցի մանկավարժական խորհրդի կողմից կատարված նոր ընտրությունների հիման վրա հաստատել խորհրդի նոր անվանական կազմը:

**ՀՀ Շիրակի մարզպետին.** Գյումրու հ. 43 հիմնական դպրոցը ստուգմամբ ընդգրկված ժամանակահատվածում չի ունեցել քաղաքացիական պաշտպանության շտաբի պետ, չի ապահովվել զինղեկի (այդ թվում՝ քաղաքացիական պաշտպանության պետի) պարտականությունների կատարումը։

**ՀՀ Լոռու մարզպետին.** Ձորամուտի միջնակարգ դպրոցի զինղեկի հաստիքը թափուր է:

**Լիազոր մարմինների ղեկավարներին առաջարկվել է՝**

* քննարկել ստուգումների արդյունքները, ձեռնարկել համապատասխան միջոցներ,
* արդյունքների մասին տեղեկացնել տեսչական մարմնին:

**Ամփոփելով 2023 թվականի 2-րդ եռամսյակում ստուգված դպրոցների արդյունքները՝ պարզվել է.**

* խախտումներ արձանագրվել են **38** դպրոցներից **37-ում (97%),**
* հայտնաբերվել են **503** խախտումներ,
* խախտումները վերացնելու նպատակով տեսչական մարմնի ղեկավարի համապատասխան կարգադրագրերով **23 (61%)** դպրոցների տրվել են **54 (11%)** հանձնարարականներ,
* արձանագրված խախտումներից **449-ը (89%)** վերացման ենթակա չեն:

Վերլուծելով խախտումների բնույթները՝ ըստ դպրոցների և խախտումների թվի, պարզվել է, որ առավել հաճախ կրկնվել են հետևյալ բնույթի խախտումները․

**ըստ դպրոցների թվի (%)՝**

* մանկավարժական աշխատողների նշանակում՝ **25 (66%),**
* ուսուցչի մրցույթի ընթացակարգ՝ **16** **(42%),**
* խորհրդակցական մարմինների ձևավորում և գործունեություն՝ **13 (34%)** դպրոցներ,

**ըստ խախտումների թվի (%)՝**

* խորհրդակցական մարմինների ձևավորում և գործունեություն՝ **109 (22%),**
* մանկավարժական աշխատողների նշանակում՝ **79 (16%),**
* պաշտոնային պարտականությունների կատարում՝ 69 **(14%)** խախտումներ:

Մանկավարժական աշխատողների նշանակման 24 խախտումների **82%-ը** վերաբերել է ուսուցչի նշանակմանը (մինչև մրցույթ, մրցույթի հաղթող, առանց մրցույթ, ներառյալ՝ որակավորման համապատասխանությունը, ժամանակավորապես փոխարինող)։ Սահմանված պահանջների խախտումով նշանակված **52** մանկավարժական աշխատողներից **42-ը (80%)** ուսուցիչներ են։

Խախտումների (79) և խախտումով նշանակված մանկավարժական աշխատողների (52) թվային տվյալների անհամապատասխանությունը կապված է հետևյալ հանգամանքների հետ․ միևնույն անձին խախտումով հատկացվել են միաժամանակ 1-ից ավելի առարկաներ, նշանակվել է բացակայող ուսուցչին ժամանակավորապես փոխարինող՝ պարբերաբար, նշանակվել է առանց մրցույթի, չունենալով նաև համապատասխան որակավորում, կամ՝ մինչև մրցույթ, այնուհետև՝ որպես մրցույթի հաղթող և այլն։

Ինչպես արդեն նշվել է՝ **503** խախտումներից **449-ի** **(89%)** հետևանքները վերացնել հնարավոր չէ՝ հետևյալ պատճառներով. խախտումները կատարվել են նախորդող ուսումնական տարիներին, կամ ավարտվել է տվյալ գործընթացի ժամկետը, կամ արդեն շտկվել է ստուգմամբ ընդգրկվող ժամանակահատվածում, կամ մանկավարժական աշխատողների պարագայում՝ ստուգմամբ ընդգրկվող ժամանակահատվածում լրացել է պահանջվող աշխատանքային ստաժը, կամ փոխարինել են ժամանակավորապես կամ նշանակվել են մինչև մրցույթի կայանալը, կամ ազատվել են աշխատանքից:

Ներքին գնահատման, խորհրդի գործունեության, օլիմպիադայի գործընթացին և տնօրենի մրցույթի ընթացակարգին վերաբերող բոլոր խախտումների **(100%)** վերաբերյալ հանձնարարականներ չեն տրվել:

Առավել հաճախ կրկնվել են վերացման չենթակա հետևյալ բնույթի խախտումները՝

* խորհրդակցական մարմինների ձևավորում և գործունեություն՝ **103 (23%),**
* պաշտոնային պարտականությունների կատարում՝ **60 (13%),**
* ներքին գնահատման գործընթաց՝ **56 (12%):**

Ստուգումների արդյունքում դպրոցներին առավել հաճախ տրված հանձնարարականները հետևյալ բնույթի են.

* մանկավարժական աշխատողների նշանակում. **17 (74%)** դպրոցներին՝ **27 (50%),**
* պաշտոնային պարտականությունների կատարում. **5 (22%)** դպրոցների՝ **9 (17%),**
* խորհրդակցական մարմինների ձևավորում և գործունեություն. **4 (17%)** դպրոցներին՝ **6 (11%)** հանձնարարականներ:

Վերոգրյալից հետևում է, որ մանկավարժական աշխատողների նշանակման հանձնարարականները կազմել են տրված հանձնարարականների **50%-ը։** Հարկ է նշել, որ **ա**յդ հանձնարարականների գերակշիռ մասը՝ **85%-ը,** վերաբերել է ուսուցչի նշանակմանը։ Այսինքն***, ուսուցիչների՝ սահմանված կարգով նշանակումը, շարունակում է մնալ գերխնդիր։***

Ստուգումների արդյունքում արձանագրվել են «Կրթության մասին» և «Հանրակրթության մասին» օրենքների, ինչպես նաև կրթության ոլորտը կարգավորող **15** նորմատիվիրավական ակտերի **93** պահանջների խախտումներ։

***Գրավոր աշխատանքներ***

2023 թվականի II եռամսյակում ստուգված 18 դպրոցների VI, IX, XI դասարանների սովորողների նախորդ տարվա մնացորդային գիտելիքների մակարդակը որոշելու նպատակով ԿՏՄ կողմից տրվել են գրավոր աշխատանքներ «Հայոց լեզու» (Մայրենի) և «Մաթեմատիկա» («Հանրահաշիվ», «Երկրաչափություն») առարկաներից:

*«Մաթեմատիկա» առարկայի առաջադրանքները կազմվել են նախորդ տարվա անցած նյութին համապատասխան, իսկ «Հայոց լեզու» առարկայից տրված թելադրության տեքստերը վերցվել են նախորդ դասարանում յուրացրած նյութերից:*

«Հայոց լեզու» առարկայի դեպքում՝ 7 դպրոցների, «Մաթեմատիկա» («Հանրահաշիվ», «Երկրաչափություն») առարկայի դեպքում՝ 6 դպրոցների արդյունքները վերանայման փուլում են: Դրանք կներկայացվեն ԿՏՄ 2023 թվականի III եռամսյակի գործունեության վերաբերյալ հաշվետվությունում:

Գրավոր աշխատանքների արդյունքներն այսպիսին են.

**Հայոց լեզու առարկայից** տրված թելադրությանը մասնակցած 1104 սովորողներից (Գծապատկեր 2) Գերազանց են գնահատվել 126-ը (11%), Լավ՝ 378-ը (34%), Բավարար՝ 306-ը (28%), Անբավարար՝ 294-ը (27%):

***Գծապատկեր 2***

**«Մաթեմատիկա» առարկայի** գրավոր աշխատանքին մասնակցած 1135 սովորողներից (Գծապատկեր 3) Գերազանց են գնահատվել 70-ը (6%), Լավ՝ 204-ը (18%), Բավարար՝ 478-ը (42%), Անբավարար՝ 383-ը (34%):

***Գծապատկեր 3***

Գրավոր աշխատանքների միջին գնահատականը բարձր է Հայոց լեզու առարկայի թելադրության դեպքում (Գծապատկեր 4):

***Գծապատկեր 4***

Ինչպես ներկայացված է գծապատկեր 4-ում՝ թե՛ **Հայոց լեզու** առարկայի թելադրության, թե՛ **«Մաթեմատիկա»** առարկայի գրավոր աշխատանքների, ամենացածր արդյունքը գրանցվել է XI դասարանում, իսկ ամենաբարձրը՝ IX դասարանում: Ըստ գծապատկեր 4-ի տվյալների՝ **Հայոց լեզու** առարկայի թելադրության միջին գնահատականները բարձր են **«Մաթեմատիկա»** առարկայի գրավոր աշխատանքների համապատասխան գնահատականներից առնվազն 0.8 միավորով:

Գրավոր աշխատանքների արդյունքներն, ըստ առարկաների և դասարանների (տոկոսային համամասնությամբ), ներկայացված են 5-րդ և 6-րդ գծապատկերներում:

***Գծապատկեր 5***

***Գծապատկեր 6***

Ըստ գծապատկեր 5-ի տվյալների` կարող ենք նշել, որ Հայոց լեզու առարկայի թելադրությունից «Գերազանց» գնահատականների տոկոսային թիվը ամենաբարձրն է VI դասարանում: «Գերազանց» գնահատականների տոկոսային թիվը ամենացածրն է, իսկ Անբավարար գնահատականներինը՝ ամենաբարձրը XI դասարանում:

Ըստ Գծապատկեր 6-ի տվյալների` «Գերազանց» գնահատականների ամենաբարձր տոկոսային թիվը գրանցվել է IX դասարանում, «Գերազանց» գնահատականների տոկոսային թիվը ամենացածրն է (0), իսկ Անբավարար գնահատականներինը՝ ամենաբարձրը կրկին XI դասարանում:

Համեմատելով ԿՏՄ կողմից տրված գրավոր աշխատանքի արդյունքները այդ սովորողների նույն առարկաների նախորդ տարվա տարեկան գնահատականների հետ (գնահատականները վերաբերում են նույն սովորողների նախորդ ուստարում յուրացրած գիտելիքներին)՝ ստացել ենք հետևյալ պատկերը (Գծապատկերներ 7,8).

***Գծապատկեր 7***

***Գծապատկեր 8***

**Կարևոր է նշել, որ գրավոր աշխատանքին մասնակցած սովորողների նախորդ ուստարվա տարեկան գնահատականները հիմնականում ցածր են մաթեմատիկայի դեպքում:**

2023 թվականի II եռամսյակում ստուգված դպրոցներից 16-ում՝ 2023 տարեկան ծրագրում ներառված՝ «Աջակցություն ուսուցման կազմակերպմանը» (ԱՈՒԿ) ծրագրին համապատասխան, ուսուցիչներին տեղում մեթոդական աջակցություն ցուցաբերելու, դասերի ընթացքում առաջացած խնդիրների բարձրաձայնման և լուծման, ինչպես նաև դասավանդման և ուսումնառության որակի բարձրացման և կրթության արդյունավետ կազմակերպման նպատակով իրականացվել են՝

* + ուսումնական պարապմունքների լսումներ «Հայոց լեզու» և «Մաթեմատիկա» («Հանրահաշիվ», «Երկրաչափություն») առարկաներից VI, IX, XI դասարաններում, դասավանդողի և սովորողի գործողությունների դիտարկում, գրավոր առաջադրանքների միջոցով սովորողների գիտելիքների գնահատում.
  + դասավանդողի մանկավարժամեթոդական կարողությունների, մասնագիտական գիտելիքների, տեղեկատվական և հաղորդակցական տեխնոլոգիաների կիրառման զարգացմանն ուղղված մեթոդական աջակցության տրամադրում:

Դասալսումներն իրականացրել են գործընթացում օրենսդրությամբ սահմանված կարգով ներգրավված մասնագետները՝ ԿՏՄ կողմից մշակված գործիքակազմի (դասալսման և սովորողների ուսումնառության, ուսուցիչների դասավանդման և կրթության բովանդակային կազմակերպման որակի վերաբերյալ եզրակացությունների ձևաթղթեր) հիման վրա:

Դասալսումներն իրականացվել են դպրոցի այն ուսուցիչների մոտ, որոնց դասավանդած դասարաններում (VI, IX, XI) սովորողների մնացորդային գիտելիքների մակարդակը որոշելու նպատակով տեսչական մարմնի կողմից իրականացվող ստուգումների շրջանակում տրվել են գրավոր աշխատանքներ «Հայոց լեզու» (Մայրենի) և «Մաթեմատիկա» («Հանրահաշիվ», «Երկրաչափություն») առարկաներից:

Ուսումնական պարապմունքների լսումների հիման վրա դասալսողների կողմից լրացվել են դասալսումների ձևաթղթերը (ըստ դրանց լրացման ուղեցույցի), կազմվել են սովորողների ուսումնառության, ուսուցիչների դասավանդման և կրթության բովանդակային կազմակերպման որակի վերաբերյալ եզրակացություններ:

ԿՏՄ կողմից դասալսող մասնագետների ներկայացրած տվյալները համադրվել են սովորողների գիտելիքների գնահատման արդյունքների միջին ցուցանիշների հետ՝ դասավանդման և ուսումնառության արդյունավետության գնահատաման ամփոփ պատկեր ստանալու նպատակով:

Ուսուցիչների գնահատումն իրականացվել է 4 միավորային (4՝ «Գերազանց», 3՝ «Լավ», 2՝ «Բավարար», 1՝ «Անբավարար»), իսկ սովորողների գնահատումը՝ 10 միավորային սանդղակով (9-10՝ «Գերազանց», 7-8՝ «Լավ», 4-6՝ «Բավարար», 1-3՝ «Անբավարար»):

Ուսուցիչները գնահատվել են ըստ հետևյալ բնութագրիչների՝

* ուսուցիչների ՏՀՏ իմացությունն ու կիրառումը ուսուցման ընթացքում՝ ըստ դասալսումների արդյունքների.
* դասերի արդյունավետության միջին գնահատականը՝ ըստ դասալսումների արդյունքների.
* ուսուցիչների դասավանդած VI, IX, XI դասարաններում տրված գրավոր աշխատանքներից Անբավարար գնահատված սովորողների միջին տոկոսային թվի հաշվարկային գնահատականը.
* ստուգման ընթացքում տրված գրավոր աշխատանքներից և նույն սովորողների՝ տվյալ առարկայի նախորդ տարվա տարեկան «Անբավարար» գնահատականների տարբերության հաշվարկային միավորը:

Այս համատեքստում նշված **16** դպրոցներում դասալսումներ են իրականացվել **113**` հայոց լեզվի և գրականության **59** և մաթեմատիկայի **54** ուսուցիչների մոտ: Յուրաքանչյուր ուսուցչի մոտ իրականացվել է առնվազն 3 դասալսում: Գնահատման արդյունքում հայոց լեզվի ուսուցիչների միջին գնահատականը կազմել է 3.1 («Լավ»), մաթեմատիկայի ուսուցիչներինը՝ 2.9 («Լավ») միավոր:

Հայոց լեզվի 59 ուսուցիչներից «Գերազանց» են գնահատվել 18-ը (31%), **մաթեմատիկայի 54 ուսուցիչներից՝** 14-ը (**26%**): 2 առարկաների դեպքում էլ «Անբավարար» գնահատված ուսուցիչներ չկան:

Դասալսումների արդյունքների վերլուծության, ստուգման ընթացքում սովորողներին տրված գրավոր աշխատանքների, ինչպես նաև նախորդ ուսումնական տարվա տարեկան գնահատականների համադրման արդյունքում պարզվել է, որ՝

* *ուսումնական միջավայրը* բոլոր 16 դպրոցներում բարելավման կարիք ունի՝ դասարանի կահավորման (ուսումնաօժանդակ նյութերի, պաստառների) և դասի ժամանակի արդյունավետ բաշխման և կառավարման, աշխատանքային հստակ կանոների սահմանման ուղղություններով, 12 (**75%**) դպրոցների դեպքում՝ նաև ՏՀՏ գործիքների կիրառման ուղղություններով.
* *դասավանդման գործընթացը* բարելավման անհրաժեշտություն ունի՝ դասերի վերջնարդյունքների հստակ սահմանման և դրանց լիարժեք ապահովման, դասերի պլանավորման, ուսումնառության, արդյունավետ մեթոդների ընտրության, իմացության մակարդակի խորքային ստուգման, նյութի ընկալման և տնային առաջադրանքների ստուգման, գնահատման տարբեր տեսակների կիրառման ու հիմնավորման, հետադարձ կապի և բոլոր սովորողների ներգրավվածության ապահովման, ինչպես նաև խրախուսման ձևերի կիրառման ուղղություններով.
* *սովորողների կարողունակությունների ձևավորմանը նպաստող գործընթացը* բարելավման անհրաժեշտություն ունի կիրառվող քննադատական և ստեղծագործական մտածողության զարգացմանը, ինքնուրույնության ու համագործակցության ձևավորմանը նպաստող մեթոդների ուղղություններով:

Սովորողների առաջադիմության և դասավանդման արդյունավետության բարձրացման համար դպրոցներին, ըստ անհրաժեշտության, առաջարկվել է՝

* *ուսումնական նպաստավոր միջավայր ապահովելու նպատակով* բարելավել դասավանդման ընթացքում միջավայրը ուսումնական գործունեության տեսակին համապատասխանեցնելու մեխանիզմները, ապահովել դասավանդման գործընթացում ՏՀՏ գործիքների և գնահատման մեթոդների ակտիվ կիրառումը՝ դրանք հարմարեցնելով գործունեության ձևերին և բոլոր սովորողների կարիքներին, սահմանել հստակ աշխատանքային կանոններ, ինչպես նաև բարելավել դասավանդողների՝ դասի պլանավորման և դասաժամի կառավարման հմտությունները․
* *դասավանդման գործընթացում* վերանայել դասավանդման գործընթացում դասերի պլանավորման (նպատակների և վերջնարդյունքների հստակ սահմանում), իրականացման (արդյունավետ մեթոդների ու առաջադրանքների ընտրություն), սովորողների գիտելիքների գնահատման գործընթացը, խրախուսման ձևերն ու միջոցները՝ հաշվի առնելով բոլոր սովորողների կարիքները, ինչպես նաև բարելավել դասավանդման գործընթացում հետադարձ կապի ապահովման մեխանիզմներն ու մեթոդները․
* *սովորողների կարողունակությունների ձևավորմանը նպաստող գործընթացում* ապահովել սովորողների քննադատական և ստեղծագործական մտածողության զագացմանը նպաստող, ինքնուրույնության և համագործակցության կարողությունների ձևավորումը խթանող մեթոդների և գործունեության ձևերի արդյունավետ կիրառությունը:

|  |
| --- |
| ***Ձեռնարկված միջոցառումները՝*** |

38 դպրոցներից 37-ում **(97%)** հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, կազմվել է 37 ակտ, հանձնարարականներ տրվել են **23 (61%)** դպրոցների: Համաձայն «Հայաստանի Հանրապետությունում ստուգումների կազմակերպման և անցկացման մասին» օրենքի 6-րդ հոդվածի 1-ին մասի պահանջների՝ դպրոցների տնօրեններին տրամադրվել է ակտի մեկ օրինակը, լիազոր մարմինների ղեկավարներին՝ ակտի պատճենը: Առաջարկվել է՝ քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղեկացնել ԿՏՄ-ին:

37 դպրոցներից 28-ի վերաբերյալ լիազոր մարմիններից ստացվել են գրություններ ստուգումների արդյունքում հայտնաբերված կրթության բնագավառը կարգավորող ՀՀ օրենսդրության պահանջների խախտումները կրթության հարցերով զբաղվող ստորաբաժանումներում ուսումնասիրելու վերաբերյալ: Ըստ գրությունների՝ տնօրեններին հանձնարարվել է մինչև սահմանված ժամկետի ավարտը շտկել և հետագայում բացառել ստուգմամբ հայտնաբերված նմանատիպ խախտումները:

Ստուգումների արդյունքում ՀՀ Լոռու մարզպետի համապատասխան որոշումներով ՀՀ Լոռու մարզի Ձորամուտի միջնակարգ, Խնկոյանի հիմնական դպրոցների տնօրենների նկատմամբ կիրառվել է «Նկատողություն» կարգապահական տույժը:

***2.3. Նախնական մասնագիտական (արհեստագործական) կրթական ծրագիր իրականացնող 1 և միջին մասնագիտական կրթական ծրագիր իրականացնող 5 ուսումնական հաստատություններ***

|  |
| --- |
| ***Հիմքը`*** |

ԿՏՄ 2023 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Ստուգմամբ ընդգրկվող ժամանակահատվածը՝*** |

***Երևանի Ն. Աճեմյանի անվան տարածաշրջանային N 2 պետական քոլեջ (ն/մ, մ/մ)՝*** *2021 թվականի հունվարի 8-ից մինչև մինչև ստուգումը սկսելու օրը,*

***Հայաստանում Եվրոպական քոլեջ՝*** *2020 թվականի մարտի 20-ից մինչև ստուգումը սկսելու օրը,*

***Երևանի «Հայբուսակ» համալսարանի բազային քոլեջ՝*** *2020 թվականի մայիսի 19-ից մինչև մինչև ստուգումը սկսելու օրը,*

***«Երևանի Մխիթար Հերացու անվան պետական բժշկական համալսարան» հիմնադրամի քոլեջ՝*** *2020 թվականի ապրիլի 28-ից մինչև ստուգումը սկսելու օրը,*

***«Հայաստանի ազգային ագրարային համալսարան» հիմնադրամի Վանաձորի մասնաճյուղ՝*** *2020 թվականի հունիսի 15-ց մինչև ստուգումը սկսելու օրը:*

|  |
| --- |
| ***Ստուգման արդյունքները՝*** |

2023 թվականի II եռամսյակում ԿՏՄ-ն պլանային ստուգումներ է իրականացրել 3 միջին մասնագիտական կրթական ծրագրեր իրականացնող ուսումնական հաստատություններում ***(Երևանի «Հայբուսակ» համալսարանի բազային քոլեջ, «Երևանի Մխիթար Հերացու անվան պետական բժշկական համալսարան» հիմնադրամի քոլեջ, «Հայաստանի ազգային ագրարային համալսարան» հիմնադրամի Վանաձորի մասնաճյուղ)։*** Հաշվետվությունում ներառվել են նաև I եռամսյակում ստուգված ***Երևանի Ն. Աճեմյանի անվան տարածաշրջանային N 2 պետական քոլեջի (ն/մ, մ/մ) և Հայաստանում Եվրոպական քոլեջի***ստուգումների արդյունքները,որոնք ամփոփվել են II եռամսյակում։

Ստուգումների արդյունքում հայտնաբերված խախտումներն, ըստ բնույթների, ներկայացված են աղյուսակ 9-ում.

**Աղյուսակ 9**

|  |  |  |
| --- | --- | --- |
| ***N*** | ***Խախտման բնույթը*** | ***Հաստատության անվանումը*** |
| ***1․*** | ***Լիցենզիայի ներդրման գործընթաց*** | ***Երևանի Ն. Աճեմյանի անվան տարածաշրջանային N 2 պետական քոլեջ, «Երևանի Մխիթար Հերացու անվան պետական բժշկական համալսարան» հիմնադրամի քոլեջ,***  ***«Հայաստանի ազգային ագրարային համալսարան» հիմնադրամի Վանաձորի մասնաճյուղ*** |
| ***2․*** | ***Կադրային նշանակման գործընթաց*** | ***Երևանի Ն. Աճեմյանի անվան տարածաշրջանային N 2 պետական քոլեջ, Հայաստանում Եվրոպական քոլեջ,***  ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ,***  ***«Հայաստանի ազգային ագրարային համալսարան» հիմնադրամի Վանաձորի մասնաճյուղ*** |
| ***3.*** | ***Դիմորդների ընդունելության գործընթաց*** | ***Երևանի Ն. Աճեմյանի անվան տարածաշրջանային N 2 պետական քոլեջ, Հայաստանում Եվրոպական քոլեջ,***  ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ, «Հայաստանի ազգային ագրարային համալսարան» հիմնադրամի Վանաձորի մասնաճյուղ*** |
| ***4․*** | ***Դիմորդների տեղափոխման գործընթաց*** | ***Երևանի Ն. Աճեմյանի անվան տարածաշրջանային N 2 պետական քոլեջ, Հայաստանում Եվրոպական քոլեջ,***  ***Երևանի «Հայբուսակ» համալսարանի բազային քոլեջ*** |
| ***5․*** | ***Դիմորդների վերականգնման գործընթաց*** | ***Երևանի Ն. Աճեմյանի անվան տարածաշրջանային N 2 պետական քոլեջ, Հայաստանում Եվրոպական քոլեջ,***  ***Երևանի «Հայբուսակ» համալսարանի բազային քոլեջ,***  ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ*** |
| ***6.*** | ***Պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման գործընթաց*** | ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ*** |
| ***7.*** | ***Ամփոփիչ քննությունների անցկացման գործընթաց*** | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***8.*** | ***Դասախոսների վերապատրաստման գործընթաց*** | ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ,***  ***«Հայաստանի ազգային ագրարային համալսարան» հիմնադրամի Վանաձորի մասնաճյուղ*** |
| ***9․*** | ***Ուսումնական պլանների և առարկայական ծրագրերի հաստատում*** | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***10․*** | ***Պետական ամփոփիչ ստուգման կազմակերպման ու անցկացման գործընթաց*** | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***11.*** | ***Խորհրդի նիստերի գումարման ժամկետներ*** | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***12․*** | ***Խորհրդի կողմից ուսումնական պլանների և առարկայական ծրագրերի քննարկում*** | ***Երևանի Ն. Աճեմյանի անվան տարածաշրջանային N 2 պետական քոլեջ*** |

Ստուգումների արդյունքում արձանագրվել են կրթության բնագավառը կարգավորող ՀՀ օրենսդրության պահանջների հետևյալ խախտումները (Աղյուսակ 10).

***Աղյուսակ 10***

|  |  |
| --- | --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** | ***Հաստատության անվանումը*** |
| ***«Նախնական մասնագիտական (արհեստագործական) և միջին մասնագիտական կրթության մասին» ՀՀ օրենք*** | |
| ***18.1-րդ հոդվածի 21-րդ մասի 2-րդ կետի պահանջ.*** *«Տնօրենը պատասխանատու է մասնագիտական կրթության պետական կրթական չափորոշիչների (որակավորման չափորոշիչների) և կարողությունների զարգացմանը միտված մոդուլային ուսուցման ծրագրի կատարման չափանիշներն ապահովող համապատասխան կրթության և ուսուցման գործընթացի կազմակերպման, կադրերի ընտրության համար»։* | ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ,***  ***Երևանի Ն. Աճեմյանի անվան տարածաշրջանային N 2 պետական քոլեջ, Հայաստանի Եվրոպական քոլեջ, «Հայաստանի ազգային ագրարային համալսարան» հիմնադրամի Վանաձորի մասնաճյուղ*** |
| ***11-րդ հոդվածի 2-րդ մասի պահանջ․*** *«Արհեստագործական կամ միջին մասնագիտական կրթական ծրագրեր իրականացնող կազմակերպությունը իրավունք ունի ընդունելություն հայտարարելու լիցենզիայի առկայության դեպքում»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***20-րդ հոդվածի 1-ին մասի պահանջ․*** *«Արհեստագործական և միջին մասնագիտական կրթական գործունեություն (կրթական ծրագրեր) կարող են իրականացվել միայն լիցենզիայի առկայության դեպքում»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***20-րդ հոդվածի 3-րդ մասի պահանջ․*** *«Արհեստագործական և միջին մասնագիտական կրթական գործունեության լիցենզավորումն իրականացվում է տվյալ կրթական ծրագրի յուրաքանչյուր մասնագիտության համար առանձին»։* | ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ,***  ***«Հայաստանի ազգային ագրարային համալսարան» հիմնադրամի Վանաձորի մասնաճյուղ, Երևանի Ն. Աճեմյանի անվան տարածաշրջանային N 2 պետական քոլեջ*** |
| ***ՀՀ կառավարության 2015թ. հուլիսի 8-ի № 752-Ն որոշման հավելվածով հաստատված «Միջին մասնագիտական ուսումնական հաստատությունների բարձր առաջադիմություն ցուցաբերած շրջանավարտների` բարձրագույն ուսումնական հաստատություններում համապատասխան մասնագիտությամբ կրթությունը շարունակելու» կարգ*** | |
| ***7-րդ կետի պահանջ.*** *«ՄՄՈՒՀ-ը յուրաքանչյուր տարի, մինչև ապրիլի 1-ը, Հայաստանի Հանրապետության կրթության, գիտության, մշակույթի և սպորտի նախարարություն գրավոր ներկայացնում է այն մասնագիտությունների ցանկը, որոնցով հավակնորդը կարող է շարունակել կրթությունը բուհում»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***10-րդ կետի պահանջ․*** *«Հավակնորդը բուհ տեղափոխվելու մասին դիմումը ՄՄՈՒՀ-ի ղեկավարին է ներկայացնում պետական ամփոփիչ ստուգման քննաշրջանից առնվազն 10 օր առաջ` նշելով նախընտրած բուհը և նախընտրելի մինչև 2 մասնագիտություն՝ առաջին հայտի գերակայության սկզբունքով»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***11-րդ կետի պահանջ․*** *«Հավակնորդների դիմումների հիման վրա ՄՄՈՒՀ-ը հրավիրում է համապատասխան բուհից ներկայացուցիչ՝ Հայաստանի Հանրապետության կրթության և գիտության նախարարի 2006 թվականի հուլիսի 21-ի N 638-Ն հրամանով ձևավորվող պետական որակավորող հանձնաժողովի կազմում ընդգրկելու նպատակով»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***ՀՀ կրթության և գիտության նախարարի 2011 թվականի փետրվարի 24-ի թիվ 124-Ն հրամանով հաստատված «Նախնական մասնագիտական (արհեստագործական) և միջին մասնագիտական պետական ուսումնական հաստատության (այսուհետ` Հաստատություն) կոլեգիալ կառավարման մարմնի` խորհրդի ձևավորման» կարգ*** | |
| ***13-րդ կետի պահանջ.*** *«Խորհրդի նիստերը գումարվում են Հաստատության կանոնադրությամբ նախատեսված ժամկետներում և դեպքերում` Խորհրդի նախագահի կողմից` սեփական նախաձեռնությամբ, ինչպես նաև լիազորված մարմնի, Հաստատության տնօրենի կամ Խորհրդի անդամների 1/3-ի նախաձեռնությամբ:* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***ՀՀ կրթության և գիտության նախարարի******2012թ. ապրիլի 5-ի N 254-Ն հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության» կարգ*** | |
| ***7-րդ կետի պահանջ․*** *«Առկա (ստացիոնար) ուսուցման մրցույթին մասնակցելու համար դիմորդի դիմում հայտը և փաստաթղթերն էլեկտրոնային եղանակով ընդունվում են կրթության կառավարման տեղեկատվական համակարգում ընդունելության պայմանների վերաբերյալ հայտարարության հրապարակման օրվանից սկսած .․․ »։* | ***Հայաստանի Եվրոպական քոլեջ*** |
| ***8-րդ կետի պահանջ․*** *«Անվճար և վճարովի ուսուցման տեղերում մրցույթն իրականացվում է փաստաթղթերի ընդունման, իսկ ոլորտային մասնագիտությունների գծով` քննությունների ավարտման հաջորդ աշխատանքային օրը» ։* | ***Հայաստանի Եվրոպական քոլեջ*** |
| ***9-րդ կետի պահանջ.*** *«Ընդունելության գործընթացը կազմակերպելու նպատակով՝ Լիազորված մարմնի կողմից առկա (ստացիոնար) կամ հեռակա ընդունելության տեղերը հատկացվելուց հետո՝ 5 օրվա ընթացքում Հաստատությունում տնօրենի (ռեկտորի) հրամանով ստեղծվում է ընդունող հանձնաժողով և ընդունելության գործընթացը սպասարկող տեխնիկական անձնակազմ»։* | ***Հայաստանի Եվրոպական քոլեջ,***  ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ*** |
| ***10-րդ կետի պահանջ․*** *«Ընդունող հանձնաժողովի կազմում ընդգրկվում են հանձնաժողովի նախագահը՝ Հաստատության տնօրենը (ռեկտորը), նախագահի տեղակալը, պատասխանատու քարտուղարը և անդամները»։* | ***«Հայաստանի ազգային ագրարային համալսարան» հիմնադրամի Վանաձորի մասնաճյուղ*** |
| ***12-րդ կետի պահանջ․*** *«Ընդունող հանձնաժողովը սույն կարգին և Հաստատության տնօրենի (ռեկտորի) հաստատած աշխատանքային պլանին համապատասխան ապահովում է`․․․»։* | ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ,***  ***«Հայաստանի ազգային ագրարային համալսարան» հիմնադրամի Վանաձորի մասնաճյուղ*** |
| ***47-րդ կետի պահանջ.*** *«Ընդունող հանձնաժողովի համապատասխան որոշման և լրիվ ձևակերպված անձնական գործի հիման վրա Հաստատության տնօրենը մրցույթով անցած դիմորդներին 2 աշխատանքային օրվա ընթացքում հրամանագրում է որպես ուսանող: Հրամանագրվածների ցուցակները հրապարակվում են ոչ ուշ, քան հրամանագրման հաջորդ օրը»։* | ***Երևանի Ն. Աճեմյանի անվան տարածաշրջանային N 2 պետական քոլեջ, Հայաստանի Եվրոպական քոլեջ*** |
| ***48-րդ կետի պահանջ․*** *«Թափուր տեղերի առկայության դեպքում մրցութային հիմունքով Հաստատություն կարող է ընդունվել ընթացիկ տարում մասնագիտական ուսումնական հաստատություն մրցույթով չանցած այն դիմորդը, ով մրցույթի արդյունքները հրապարակելուց հետո մինչև տվյալ ուսումնական տարվա օգոստոսի 22-ը ներառյալ մինչև ժամը 18-00 ԿՏԱԿ-ի կրթության կառավարման տեղեկատվական համակարգում …»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***ՀՀ կրթության և գիտության նախարարի 2006 թվականի հուլիսի 21-ի № 638-Ն հրամանով հաստատված՝ «ՀՀ նախնական մասնագիտական (արհեստագործական) և միջին մասնագիտական ուսումնական հաստատություններում պետական ամփոփիչ ստուգման կազմակերպման ու անցկացման» կարգ*** | |
| ***3-րդ կետի պահանջ․*** *«Պետական ամփոփիչ ստուգման կազմակերպման ու անցկացման նպատակով մասնագիտական ուսումնական հաստատություններում յուրաքանչյուր մասնագիտության գծով ձևավորվում են պետական որակավորող հանձնաժողովներ»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***10-րդ կետի պահանջ․*** *«Պետական որակավորող հանձնաժողովը` կազմված նախագահից, նախագահի տեղակալից և հանձնաժողովի անդամներից, ձևավորվում է յուրաքանչյուր ուսումնական տարի և գործում տվյալ օրացուցային տարվա ընթացքում: Հանձնաժողովի կազմը պետք է կազմված լինի առնվազն 5 հոգուց»:* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***22-րդ կետի պահանջ․*** *«Դիպլոմային նախագիծ (աշխատանք) պաշտպանած կամ պետական քննությունները դրական հանձնած ուսանողին պետական որակավորող հանձնաժողովի որոշմամբ շնորհվում է համապատասխան որակավորում և տրվում է պետական նմուշի ավարտական փաստաթուղթ /դիպլոմ/»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***ՀՀ կրթության և գիտության նախարարի******2014թ. հոկտեմբերի 29-ի № 1058-Ն հրամանի հավելված 1-ով հաստատված՝ «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների դասախոսների և արտադրական ուսուցման վարպետների վերապատրաստման» կարգ*** | |
| ***10-րդ կետի պահանջ.*** *«Մանկավարժական աշխատողների յուրաքանչյուր անդամ առնվազն հինգ տարին մեկ անգամ ենթակա է վերապատրաստման»:* | ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ,***  ***«Հայաստանի ազգային ագրարային համալսարան» հիմնադրամի Վանաձորի մասնաճյուղ*** |
| ***ՀՀ կառավարություն 2002 թվականի հունիսի 20 № 1009-Ն որոշմամբ հաստատված հավելված № 2*** | |
| ***26-րդ կետի 16-րդ ենթակետի պահանջ․*** *«Խորհուրդը Հայաստանի Հանրապետության օրենսդրությամբ, սույն կանոնադրությամբ և իր աշխատակարգով նախատեսված կարգով`․․․ 16) տնօրենի առաջարկությամբ քննարկում է քոլեջի ուսումնական պլանները և առարկայական ծրագրերի նախագծերը»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***38-րդ կետի 8-րդ ենթակետի պահանջ․*** *«Տնօրենը՝․․․ 8) համաձայն տվյալ մասնագիտության պետական կրթական չափորոշչի՝ հաստատում է քոլեջում ուսուցանվող յուրաքանչյուր մասնագիտության ուսումնական պլանը, առկայության դեպքում՝ մոդուլային ուսումնական պլանը, առարկայական և (կամ) մոդուլային ծրագրերը և դրանցում կատարում փոփոխություններ»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***ՀՀ կրթության և գիտության նախարարի 2010 թվականի հունիսի 22-ի «ՀՀ նախնական մասնագիտական (արհեստագործական) և միջին մասնագիտական ուսումնական հաստատությունների շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման կարգերը հաստատելու մասին» № 609-Ն հրամանի հավելված 2*** | |
| ***22-րդ կետի պահանջ.*** *«Դիպլոմների բաշխումից հետո պետական և ոչ պետական ուսումնական հաստատության տնօրենը հաշվետվություն է ներկայացնում գրությամբ՝ նախարարի կամ աշխատակազմի ղեկավարի անունով: …»։* | ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ*** |
| ***Հայաստանի Հանրապետության կրթության և գիտության նախարարի 2011 թվականի դեկտեմբերի 5-ի № 1278-Ն հրամանի հավելված*** | |
| ***8-րդ կետի պահանջ․*** *«Ակադեմիական կամ հղիության և ծննդաբերության, մինչև 3 տարեկան երեխային խնամելու համար տրամադրվող նպատակային արձակուրդից վերադարձած կամ պարտադիր զինվորական ծառայությունից զորացրված ուսանողի հետ երեք օրվա ընթացքում կնքվում է նոր պայմանագիր, որի պայմանները ուսանողի համար չեն կարող լինել նվազ բարենպաստ, քան նախորդ պայմանագրի պայմաններն էին»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***23-րդ կետի պահանջ․*** *«Ուսանողական իրավունքը վերականգնած ուսանողի հետ կնքվում է պայմանագիր, նրա համար կազմվում է նոր անձնական գործ․․․»։* | ***Երևանի Ն. Աճեմյանի անվան տարածաշրջանային N 2 պետական քոլեջ*** |
| ***25-րդ կետի պահանջ.*** *«Oտարերկրյա Հաստատությունում ուսումնառությունն անավարտ թողած անձի ուսանողական իրավունքը վերականգնվում է Հաստատությունում կրթության պետական կառավարման լիազորված մարմնի համաձայնությամբ` պահպանելով սույն կարգի 13-րդ կետով սահմանված սկզբունքները»։* | ***Երևանի «Հայբուսակ» համալսարանի բազային քոլեջ*** |
| ***26-րդ կետի պահանջ․*** *«Հաստատությունը` յուրաքանչյուր ուսումնական կիսամյակի ավարտին, Լիազորված մարմնին է ներկայացնում ուսանող(ներ)ի ուսանողական իրավունքի վերականգնման վերաբերյալ հաշվետվություն` նշելով ուսանողական իրավունքի վերականգնման հիմքը, կրթական ծրագիրը, կիսամյակը, ուսուցման ձևը, մասնագիտությունը»։* | ***«Երևանի Մխիթար Հերացու անվան պետական բժշկական համալսարան» հիմնադրամի քոլեջ,***  ***Երևանի «Հայբուսակ» համալսարանի բազային քոլեջ, Երևանի Ն. Աճեմյանի անվան տարածաշրջանային N 2 պետական քոլեջ,***  ***Հայաստանի Եվրոպական քոլեջ*** |
| ***Հայաստանի Հանրապետության կրթության և գիտության նախարարի 2010 թվականի հոկտեմբերի 1-ի № 1455-Ն հրամանի հավելված*** | |
| ***9-րդ կետի պահանջ․.*** *«Ուսումնական հաստատությունը յուրաքանչյուր ուսումնական տարվա ավարտին պետական կառավարման լիազոր մարմնին է ներկայացնում ուսանողների տեղափոխման վերաբերյալ հաշվետվություն` նշելով տեղափոխման հիմքը, կրթական ծրագիրը, ուսուցման ձևը, մասնագիտությունը»:* | ***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ*** |
| ***11-րդ կետի պահանջ․.*** *«Ուսանողը դիմում է այն ուսումնական հաստատություն, ուր ցանկանում է տեղափոխվել և ներկայացնում է՝ 1) տեղափոխման մասին դիմումը` տնօրենի համաձայնության նշագրումով»:* | ***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ*** |
| ***13-րդ կետի պահանջ․.*** *«Ակադեմիական տարբերությունների բացակայության կամ դրանք դրական գնահատականներով հանձնելու դեպքում ընդունող ուսումնական հաստատության տնօրենն ուսանողին տալիս է համապատասխան տեղեկանք»:* | ***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ*** |
| ***14-րդ կետի պահանջ․.*** *«Սույն կարգի 13-րդ կետով սահմանված տեղեկանքը ուսանողը ներկայացնում է իր ուսումնական հաստատության տնօրենին, որը եռօրյա ժամկետում հրամանով ամրագրում է ուսանողի տեղափոխումը։ …»։* | ***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ*** |
| ***15-րդ կետի պահանջ․․*** *«Ընդունող ուսումնական հաստատության տնօրենը համապատասխան փաստաթղթերի բնօրինակները ստանալուց հետո եռօրյա ժամկետում հրամանագրում է ուսանողին»։* | ***Հայաստանի Եվրոպական քոլեջ*** |

Ըստ ստուգաթերթերի՝ ստուգումների արդյունքներն ունեն ռիսկային միավորների հետևյալ պատկերը (Աղյուսակ 11).

***Աղյուսակ 11***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | ***Ընդամենը*** |
| ***Գումարային ռիսկային միավոր*** | ***3*** | ***36*** | ***7*** | ***2.5*** | ***2*** | ***0*** | ***0*** | ***7.2*** | ***2*** | ***59.7*** |
| ***Միջինացված միավորներ*** | ***0.5*** | ***6*** | ***1.2*** | ***0.4*** | ***0.3*** | ***0*** | ***0*** | ***1.2*** | ***0.3*** | ***9.9*** |

Համաձայն աղյուսակ 11-ի տվյալների՝ կարող ենք նշել, որ ամենամեծ միջինացված ռիսկային միավորը ձևավորվել է՝ ***N2*** (*տնօրենին և կրթության կազմակերպմանը ներկայացվող՝ ՀՀ օրենսդրությամբ սահմանված պահանջների*) ստուգաթերթի կիրառման արդյունքում: Ըստ ռիսկայնության՝ երկրորդ տեղում ***N8*** (սովորողների ակադեմիական արձակուրդում գտնվելու, տեղափոխման և վերականգնման կարգերի պահանջների կատարմանն ուղղված ստուգումների) ստուգաթերթի, իսկ երրորդ տեղում՝ ըստ ***N3*** (ընդունելության կարգերի պահանջների)ստուգաթերթի հիման վրա իրականացված ստուգումների արդյունքներն են:

Խախտումներ չեն արձանագրվել ***N6*** (ուսանողական նպաստ և պետական կրթաթոշակ տրամադրելու կարգի պահանջների) և ***N7*** (հեռավար, դրսեկությամբ, վարպետային և մեկից ավելի ուսուցման կարգերի պահանջների) ստուգաթերթերի հարցերի կատարմանն ուղղված ստուգումների արդյունքում:

Արձանագրված խախտումների արդյունքում ստուգաթերթի կշռային միավորի նկատմամբ ձևավորված ռիսկային միավորի տոկոսային թիվը ամենամեծն է կրկին ***N2*** ստուգաթերթի դեպքում, երկրորդ տեղում՝ ***N4,*** երրորդ տեղում***՝ N3*** և ***N9*** (հավասար)ստուգաթերթերի ստուգումների արդյունքներն են:

Ամփոփելով ստուգումների արդյունքները՝ կարող ենք նշել՝

* խախտումներ արձանագրվել են բոլոր ստուգված ուսումնական հաստատություններում.
* ուսումնարանում իրականացված ստուգման արդյունքում հայտնաբերվել է 2, քոլեջներում` 69 խախտում.
* խախտումները վերացնելու նպատակով ԿՏՄ ղեկավարի համապատասխան կարգադրագրերով **4** հաստատությունների տրվել է **22 (31%)** հանձնարարական,
* արձանագրված խախտումներից **49-ը (68%)** վերացման ենթակա չեն:

Առավել հաճախ կրկնվող խախտումների քանակական պատկերն այսպիսին է.

* սովորողների ընդունելության կարգի խախտումներ՝ **9** **(13%),**
* մանկավարժական աշխատողների նշանակման խախտումներ՝ **5 (7%),**
* սովորողների վերականգնման և մանկավարժական աշխատողների վերապատրաստման գործընթացների **4**-ական**(6%)**խախտում:

Ստուգումների արդյունքում արձանագրվել են «Կրթության մասին» և «Հանրակրթության մասին» օրենքների, ինչպես նաև նախնական մասնագիտական և միջին մասնագիտական կրթության ոլորտը կարգավորող 10 նորմատիվ իրավական ակտերի 31 պահանջների խախտումներ:

Նախնական մասնագիտական կրթության ոլորտի օրենսդրության պահանջների խախտումների հետևանքների վերացման նպատակով ԿՏՄ ղեկավարի կողմից տրվել է կատարման համար պարտադիր 1 հանձնարարական, իսկ միջին մասնագիտական կրթության ոլորտի **69** խախտումների հետևանքների վերացման նպատակով՝ **21** հանձնարարական, քանի որ մնացած **48-ի** հետևանքները հնարավոր չէ վերացնել:

Երևանի «Հայբուսակ» համալսարանի բազային քոլեջում, Հայաստանի Եվրոպական քոլեջում, «Երևանի Մխիթար Հերացու անվան պետական բժշկական համալսարան» հիմնադրամի քոլեջում, «Հայաստանի ազգային ագրարային համալսարան» հիմնադրամի Վանաձորիմասնաճյուղում իրականացվածստուգումների շրջանակում իրականացվել են համապատասխանաբար՝ «Քույրական գործ», «Մենեջմենթ», «Ատամնատեխնիկական գործ», «Գյուղատնտեսագիտություն» մասնագիտությունների կրթական գործընթացի որակի գնահատումներ՝ ըստ մշակված ձևաթղթերի: Վերջին 2 քոլեջների դեպքում գնահատումների արդյունքները ամփոփման փուլում են, և հետևաբար կներառվեն ԿՏՄ 2023 թվականի III եռամսյակի գործունեության վերաբերյալ հաշվետվությունում:

Կրթության որակի գնահատման տվյալների վերլուծության արդյունքում առանձնացվել են այն խնդիրները, որոնք կարող են ազդել միջին մասնագիտական հաստատություններում մրցունակ մասնագետների պատրաստման որակի վրա: Ըստ գնահատման արդյունքների համադրման ու վերլուծության, ձևաթղթերի և հարցաթերթերի տվյալների՝ հաստատություններում առկա են գործընթացներ, որոնց արդյունավետությունը նկատելի է (ուժեղ կողմեր), սակայն միաժամանակ առկա են գործընթացներ, որոնք ունեն բարելավման անհրաժեշտություն (զարգացման ենթակա գործառույթներ).

1. ***Քոլեջների ուժեղ կողմերն են.***

* տվյալ մասնագիտության ուսանողների թվի գրանցած բարձր արդյունքը (***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ***)․
* տվյալ մասնագիտության մասնագիտական առարկաներ դասավանդող մանկավարժների համապատասխան որակավորման առկայությունը (***Երևանի «Հայբուսակ» համալսարանի բազային քոլեջ***)․
* ուսանողների բավարարվածության բարձր մակարդակը քոլեջում տրամադրվող տեսական և գործնական գիտելիքներից, կիրառվող մանկավարժական մեթոդներից (***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ***)․
* ուսանողների գիտելիքներին համապատասխան գնահատումը (***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ***)․
* քոլեջի ուսանողների հաճախումների նկատմամբ վերահսկողությունը (***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ***)․
* ուսանողների ինքնուրույնությունն ու ակտիվությունը դասախոսների կողմից խրախուսելը (***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ***)․
* սոցիալական գործընկերների (գործատուների) ներգրավված լինելը քոլեջի պետական որակավորման հանձնաժողովի կազմում (***Երևանի «Հայբուսակ» համալսարանի բազային քոլեջ***)․
* ավարտական կուրսում պրակտիկաների արդյունքում բարձր առաջադիմություն ցուցաբերած ուսանողների թվի՝ երեք ուստարիներին գրանցած բարձր արդյունքը (***Հայաստանի Եվրոպական քոլեջ***)․
* պետական ամփոփիչ ստուգումների արդյունքում տվյալ մասնագիտության բարձր առաջադիմություն ունեցող շրջանավարտների թվի քանակական աճման դինամիկան (***Հայաստանի Եվրոպական քոլեջ***)․
* ուսումը ԲՈՒՀ-ում շարունակելու համար երաշխավորված՝ տվյալ մասնագիտության ուսանողների թվի (միջին մասնագիտական կրթական ծրագրով) ուղիղ համեմատական լինելը երաշխավորված ուսանողներից ԲՈՒՀ-ում ուսումը շարունակած՝ տվյալ մասնագիտության շրջանավարտների թվին (***Հայաստանի Եվրոպական քոլեջ***)․
* ավարտական պրակտիկաների արդյունքում շրջանավարտներին տվյալ գործընկերոջ մոտ աշխատանքի տեղավորման դեպքերի թվի՝ ըստ ուստարիների աճը (***Հայաստանի Եվրոպական քոլեջ***):

1. ***Քոլեջների զարգացման ենթակա գործառույթներն են*.**

* ուսումնական տարվա սկզբին, նախորդ երեք ուսումնական տարիների համեմատությամբ, քոլեջի ուսանողների թվի միջին արդյունքը (***Երևանի «Հայբուսակ» համալսարանի բազային քոլեջ***)․
* նախորդ երեք ուսումնական տարիների ընթացքում քոլեջի և տվյալ մասնագիտության, ինչպես նաև բարձր առաջադիմությամբ ուսանողների թվի միջին արդյունքը (***Երևանի «Հայբուսակ» համալսարանի բազային քոլեջ***)․
* նախորդ երեք ուստարիների ընթացքում ավարտական կուրսում պրակտիկաների արդյունքում բարձր առաջադիմություն ցուցաբերած ուսանողների թվի միջին արդյունքը (***Երևանի «Հայբուսակ» համալսարանի բազային քոլեջ***)․
* պետական ամփոփիչ ստուգումների արդյունքում տվյալ մասնագիտության բարձր առաջադիմություն ունեցող շրջանավարտների թվի քանակական դինամիկայի միջին արդյունքը (***Երևանի «Հայբուսակ» համալսարանի բազային քոլեջ***)․
* նյութատեխնիկական բազայի, այդ թվում՝ մասնագիտական գրականության ոչ պարբերաբար թարմացումները (***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ***)․
* ուսանողների իրազեկվածության ցածր մակարդակը քոլեջի կանոնադրության, ներքին կանոնակարգերի, ոլորտում զբաղվածության վերաբերյալ տեղեկությունների տրամադրման գործընթացների վերաբերյալ (***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ***)․
* կարիերայի ուղղորդման կենտրոնի ոչ լիարժեք համագործակցությունը ուսանողների հետ(***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ***)․
* մասնագիտական հմտությունների կատարելագործմանը նպաստող սարքավորումների և տեխնիկական հնարավորությունների ոչ լիարժեք առկայությունը արտադրական (մասնագիտական) ուսուցման դասաժամերին (***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ***)․
* վերապատրաստման գործընթացին դասախոսների մասնակցության միջին արդյունքը (***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ***)․
* ավարտական պրակտիկաների արդյունքում շրջանավարտներին տվյալ գործընկերոջ մոտ աշխատանքի տեղավորման դեպքերի միջին արդյունքը (***Երևանի «Հայբուսակ» համալսարանի բազային քոլեջ***)․
* պրակտիկայի ընթացքում արտադրական գործընթացին մասնակցության պասիվությունը (***Երևանի «Հայբուսակ» համալսարանի բազային քոլեջ***)․
* պրակտիկաների պակաս արդյունավետությունը (***Երևանի «Հայբուսակ» համալսարանի բազային քոլեջ***)․
* տվյալ մասնագիտությամբ լրացուցիչ կրթական ծրագրերի բացակայությունը քոլեջում (***Երևանի «Հայբուսակ» համալսարանի բազային քոլեջ, Հայաստանի Եվրոպական քոլեջ***)․
* տվյալ մասնագիտության մասնագիտական առարկաների համապատասխան որակավորում չունեցող դասախոսների առկայությունը (***Հայաստանի Եվրոպական քոլեջ***)․
* սոցիալական գործընկերների (գործատուների) ներգրավված չլինելը քոլեջի պետական որակավորման հանձնաժողովի կազմում (***Հայաստանի Եվրոպական քոլեջ***)․
* կրթական գործընթացում սոցիալական գործընկերների պասիվ ներգրավումը (***Հայաստանի Եվրոպական քոլեջ***):

|  |
| --- |
| ***Ձեռնարկված միջոցառումներ՝*** |

Բոլոր ստուգված ուսումնական հաստատություններում արձանագրվել են ՀՀ օրենսդրության պահանջների խախտումներ, կազմվել է 5 ակտ: Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջների՝ հաստատությունների տնօրեններին տրամադրվել է ստուգման ակտի մեկ օրինակը: ՀՀ ԿԳՄՍ նախարարին տրամադրվել են ակտերի պատճենները: Առաջարկվել է քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղեկացնել ԿՏՄ-ին:

Հաստատություններում իրականացված գնահատման արդյունքների վերաբերյալ վերլուծությունները՝ զարգացման ենթակա գործառույթների բարելավմանը միտված առաջարկներով, տրամադրվել են հաստատությունների տնօրեններին:

|  |
| --- |
| ***3. Հետադարձ կապ*** |

***ԿՏՄ կողմից ստուգումների տարեկան ծրագրով իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2023 թվականի II եռամսյակում ստացված կատարողականների համադրման արդյունքներ***

**2023 թվականի II եռամսյակը,** որպես հանձնարարականների կատարողականների ներկայացման ժամկետ, սահմանվել է **29** դպրոցների **102** հանձնարարականների համար:

**29** դպրոցներից **18-ը** կատարողականները ներկայացրել են սահմանված ժամկետում, **2-ը՝** սահմանված ժամկետից ուշ, իսկ **9** դպրոցներ ***(17 հանձնարարական)*** դեպքում *(****Երևանի հ․ 16 ա/դ, Վարդենիսի հ․ 4 հ/դ, Վերին Դվինի մ/դ, Շենավանի մ/դ,*** ***Նորակերտի մ/դ,*** ***Ջրվեժի մ/դ***, ***Լեռնանիստի մ/դ, Շիրակամուտի հ․ 1 մ/դ, Գեղակերտի մ/դ***) կատարողականներ չեն ներկայացրել (գծապատկեր 9):

***Գծապատկեր 9***

**85** հանձնարարականների կատարողականների վերաբերյալ ստացված **45** գրություններ վերաբերել են մանկավարժական աշխատողների նշանակմանը, 7-ական` զինղեկին (հաստիք, դրույքաչափ, պաշտոնային պարտականություններ և լիազորություններ) և դպրոցում պարտադիր փաստաթղթերի վարմանը կամ բացակայությանը, **5-ական**՝ սովորողների համակազմին և մանկավարժական խորհրդին (ձևավորում կամ գործունեություն), 16**-ը**՝ այլ բնույթի (գծապատկեր 10): Այլ բնույթի հանձնարարականները հիմնականում վերաբերել են ուսումնական պլանին, մեթոդական միավորումների, ինչպես նաև ծնողական խորհրդի ձևավորմանը, գործունեությանը, վարչական աշխատողի ուսումնական ծանրաբեռնվածությանը և այլն:

***Գծապատկեր 10***

Ըստ դպրոցներից ստացված կատարողականների՝ **85** հանձնարարականներից կատարվել են **41-ը,** մասամբ են կատարվել՝ **28-ը,** չեն կատարվել **16-ը** (Գծապատկեր 11)։

***Գծապատկեր 11***

Մանկավարժական աշխատողների նշանակմանը վերաբերող **45 (53%)** հանձնարարականները տրվել են **20** դպրոցներից **14–ին (70%)**։ Հանձնարարականների կարգավիճակն, ըստ բնույթների և քանակի, ներկայացված է Գծապատկեր 12-ում:

***Գծապատկեր 12***

Մանկավարժական աշխատողների նշանակման վերաբերյալ հանձնարարականների կատարումը՝ ըստ ներկայացված կատարողականի, համարվել է մասամբ կատարված հետևյալ դեպքերում. անձն ազատվել է աշխատանքից, սակայն թափուր տեղը համալրված չէ, անձը շարունակում է պաշտոնավարել, թափուր տեղերը պարբերաբար հայտարարվող մրցույթների արդյունքում դեռևս չեն համալրվում:

Սովորողների համակազմին վերաբերող **5** հանձնարարականները տրվել են **20** դպրոցներից **2–ին** **(10%)**։ Տնօրենի պաշտոնային պարտականություններին վերաբերող այլ բնույթի **35** հանձնարարականներ տրվել են **20** դպրոցներից **12–ին** **(60%)**։

Կատարված **41**հանձնարարականներից **11-ը (27%)** վերաբերել են մանկավարժական աշխատողների նշանակմանը, **5-ական (12%)** հանձնարարականներ՝ սովորողների համակազմին և զինղեկին (հաստիք, դրույքաչափ, պաշտոնային պարտականություններ և լիազորություններ), ինչպես նաև դպրոցում պարտադիր փաստաթղթերի բացակայությանը, **3** **(7%)** հանձնարարականներ՝ մանկավարժական խորհրդի գործունությանը, **2-ական** **(5%)** հանձնարարականներ՝ երկարօրյա խմբերի կազմի, մանկավարժական աշխատողների անվանական կազմի, աշխատանքի տարեկան պլանի, ուսումնադաստիարակչական աշխատանքների կարգացուցակի հաստատմանը և վարչական աշխատոնների ծանրաբեռնվածությանը և **1-ական (2%)**հանձնարարականներ՝ ծնողական խորհրդի գործունեությանն ու կրթության կազմակերպմանը։

Մասամբ կատարված **28** հանձնարարականներից **26-ը** **(93%)** վերաբերել են համապատասխան որակավորմամբ մանկավարժական աշխատողների նշանակմանը, 1-ական **(3․5%)** հանձնարարականներ՝ ուսումնական պլանին և վարչական աշխատողի ուսումնական ծանրաբեռնվածությանը։

Չկատարված **16** հանձնարարականներից **8-ը (50%)** վերաբերել են մանկավարժական աշխատողների նշանակմանը, **2-ական (13%)** հանձնարարականներ՝ զինղեկի հաստիքի, դրույքաչափի համապատասխանեցմանը և մանկավարժական խորհրդի ձևավորմանն ու գործունեությանը, **1-ական (7%)** հանձնարարականներ՝ ուսումնական պլանի պահանջների ապահովմանը, գրադարանավարի պաշտոնային պարտականություններին և անձնական գործերի էլեկտրոնային վարմանը։

Հարկ է նշել, որ ամենամեծ թվով հանձնարարականները տրվել են *«Առողջ ապագայի տեսլական» կրթական հիմնադրամին և*  *««Սլավյանսկայա» միջնակարգ դպրոց» ՍՊԸ-ին*՝ **85** հանձնարարականներից **22–ը** **(26%),** որոնցից **18-ը (82%)** վերաբերել են սահմանված կարգով մանկավարժական աշխատողների նշանակմանը։Համաձայն դպրոցների տնօրեններից ստացված գրությունների՝ մանկավաժական աշխատողների նշանակման **18** հանձնարարականներն էլ համարվել են մասամբ կատարված, քանի որ մանկավարժական աշխատողներն ազատվել են զբաղեցրած պաշտոններից։

***Նախնական մասնագիտական (արհեստագործական) և միջին մասնագիտական կրթության ոլորտներում իրականացված ստուգումների արդյունքում*** տրված հանձնարարականների կատարման ժամկետը 2023 թվականի **II** եռամսյակում լրացել է ***Երևանի Ն. Աճեմյանի անվան տարածաշրջանային N 2 պետական քոլեջի*** 2հանձնարարականների (ն/մ, մ/մ 1-ական հանձնարարականներ) դեպքում***։*** Համաձայն տնօրենի կողմից ներկայացված գրության՝ **2** հանձնարարականներն էլ կատարվել են։

Նախնական մասնագիտական կրթական ծրագրի դեպքում հանձնարարականը վերաբերում էր ՀՀ օրեսնդրությամբ սահմանված կարգով համապատասխան արհեստագործական կրթական գործունեություն իրականացնելու լիզենզիա ստանալու համար միջոցներ ձեռնարկելուն, իսկ միջին մասնագիտական կրթական ծրագրի դեպքում՝ վերականգնված ուսանողների հետ նոր պայմանագրեր կնքելուն:

Կատարողականների համադրման արդյունքում իրականացվել է վերոնշյալ դպրոցների ռիսկերի վերագնահատում` համաձայն ՀՀ կառավարության 25.11.2021թ. «Հայաստանի Հանրապետության կրթության տեսչական մարմնի` ռիսկի վրա հիմնված ստուգումների մեթոդաբանությունը և ռիսկայնությունը որոշող չափա­նիշների ընդհանուր նկարագիրը հաստատելու մասին» N 1947-Ն որոշման 40-44-րդ կետերի:

|  |
| --- |
| ***4. Դիմումներում, բողոքներում բարձրացված խնդիրների ուսումնասիրություն կամ ստուգում*** |

|  |
| --- |
| ***Նպատակը`*** |

ԿՏՄ հանրությունից ստացվող բողոքների ընդունման և հետագա ընթացք տալու կարգի պահանջների ապահովում:

|  |
| --- |
| ***Տեղեկատվություն ստացված դիմումների, բողոքների վերաբերյալ*** |

2023թ. II եռամսյակում ԿՏՄ-ում ստացվել են **11** դիմում-բողոքներ **8** ուսումնական հաստատությունների գործունեության վերաբերյալ: Ստացված դիմում-բողոքներից **1**-ը վերաբերել է մանկապարտեզի, **10**-ը՝ դպրոցների ***(5-ը՝ Երևանի թիվ 22 հ/դ)***, **1**-ը՝ միջին մասնագիտական ուսումնական հաստատության գործունեությանը:

Ըստ դիմում-բողոքներում բարձրացված հարցերի՝

* ***Երևանի թիվ 130 հիմնական դպրոցում*** իրականացված ստուգման արդյունքում խախտումներ չեն արձանագրվել:
* ***Երևանի թիվ 22 հիմնական դպրոցում*** իրականացված վարչական վարույթի արդյունքում խախտումներ չեն արձանագրվել,իսկ ***Միխայելովկայի միջնակարգ դպրոցում*** արձանագրվել են կրթության բնագավառը կարգավորող ՀՀ օրենսդրության պահանջների 38 խախտումներ:
* 5 դիմում-բողոքները ամբողջությամբ, 1 դիմում-բողոքը՝ մասամբ վերահասցեագրվել են այլ պետական մարմիններ՝ բարձրացված հարցերը ԿՏՄ լիազորությունների շրջանակից դուրս լինելու պատճառով:
* **1** դիմում-բողոքի մասով տրվել է պարզաբանում:
* **2** դիմում-բողոք կարճվել է:

Դիմում-բողոքներում բարձրացված հարցերը վերաբերել են տնօրենի կողմից թույլ տրված անօրինականություններին **(5)**, դրամահավաքությանը, բարոյահոգեբանական մթնոլորտին, եղել են նաև այլ բնույթի **(4) հարցեր**:

|  |
| --- |
| ***5. Կանխարգելիչ, աջակցման և խորհրդատվական միջոցառումներ*** |

|  |
| --- |
| ***Հիմքը՝*** |

ԿՏՄ գործունեության 2023 թվականի տարեկան ծրագիրը, ԿՏՄ ղեկավարի համապատասխան հրամանները:

|  |
| --- |
| ***Նպատակը՝*** |

«Տեսչական մարմինների մասին» օրենքի 13-րդ հոդվածի պահանջների կատարում:

|  |
| --- |
| ***Ձեռնարկված միջոցառումներ*** |

2023 թվականի II եռամսյակում` ԿՏՄ աշխատակիցների կողմից իրականացվել են 6 (5 առկա, 1 հեռավար) խորհրդատվական և իրազեկման միջոցառումներ։

Մասնավորապես.

***Նախադպրոցական կրթության ոլորտ***

ԿՏՄ ծառայողների կողմից ՀՀ 4 համայնքապետարանների ***(ՀՀ Գեղարքունիքի մարզի Սևան, ՀՀ Արագածոտնի մարզի Աշտարակ, ՀՀ Սյունիքի մարզի Գորիս, ՀՀ Լոռու մարզի Վանաձորի համայնքապետարաններ)*** կրթության հարցերով զբաղվող ստորաբաժանումների 14 աշխատակիցների, 60 ՆՈՒՀ-երիտնօրենների և 11 մեթոդիստների համար իրականացվել է 4 առկա խորհրդատվություն՝ ՆՈՒՀ-երի ստուգաթերթերի, ինչպես նաև ստուգումների և նախադպրոցական կրթության ոլորտի օրենսդրության պահանջների պահպանման վերաբերյալ մասնագիտական և մեթոդական աջակցության ապահովման նպատակով:

Տնօրենների կողմից հնչեցված հարցերը վերաբերել են նախադպրոցական հաստատությունների սաների ընդունելությանը և ազատմանը, ոչ մրցութային կարգով մանկավարժական աշխատողին հաստիք տրամադրելուն, ներքին գնահատմանը, տարատարիք խմբերի ձևավորմանը, մանկավարժական աշխատողների ընտրության (նշանակման) կարգերին:

***Նախնական մասնագիտական (արհեստագործական) և միջին մասնագիտական կրթության ոլորտներ***

ՆՄՄԿ վարչության աշխատակիցների կողմից իրականացվել է 2 խորհրդատվական հանդիպում (1 հեռավար, 1 առկա):

ՀՀ Շիրակի մարզի 18 ուսումնական հաստատությունների տնօրենների և փոխտնօրենների (4), մանկավարժական աշխատողների (6), ուսանողական խորհրդի նախագահների և ուսանողական խորհրդի կազմից՝ կառավարման խորհրդի 70 անդամների մասնակցությամբ իրականացվել է 1 առկա հանդիպում:

Մասնակիցների կողմից հնչեցված հարցերը վերաբերել են խորհրդի ձևավորմանը, ընդունելության, քոլեջի շրջանավարտների ԲՈՒՀ անցման գործընթացներին:

ՀՀ Արագածոտնի, Շիրակի, Լոռու, Տավուշի մարզերի 33 ՆՄՄԿ ուսումնական հաստատությունների ղեկավար կազմի համար իրավական ակտերով սահմանված պահանջների վերաբերյալ իրականացվել է բացատրական աշխատանքներ, ԿՏՄ կողմից մասնագիտական կրթության և ուսուցման ոլորտում իրականացվող լիցենզավորման գործընթացի նկատմամբ վերահսկողության գործիքակազմին ծանոթացնելու նպատակով իրականացվել է 1 հեռավար հանդիպում:

Տնօրենների կողմից հնչեցված հարցերը վերաբերել են Էլեկտրոնային գրանցամատյանից օգտվելու կարգին, լիցենզիայի ներդիրներին, մասնագիտությունների պետական հավատարմագրման գործընթացին, վարչական աշխատողների դասավանդելու իրավունքին:

|  |
| --- |
| ***6. Օրենսդրական առաջարկների մասին տեղեկատվություն*** |

ԿՏՄ նախաձեռնությամբ ՀՀ ԿԳՄՍ նախարարություն է ներկայացվել առաջարկություն  **«**Դպրոցական տարիքի երեխաներին հանրակրթության մեջ ընդգրկելու, սահմանված ժամկետից ուշ հանրակրթության մեջ ընդգրկվող երեխաների կրթության կազմակերպման և հանրակրթական ուսումնական հաստատությունից սովորողին այլ ուսումնական հաստատություն տեղափոխելու և ազատելու կարգը հաստատելու և Հայաստանի Հանրապետության կրթության և գիտության նախարարի 2003 թվականի օգոստոսի 25-ի N 619-Ն, 2010 թվականի օգոստոսի 30-ի N 1350-ն հրամանները ուժը կորցրած ճանաչելու մասին» N 1640-Ն հրամանի լրամշակման վերաբերյալ**:**

ԿՏՄ կողմից, այլ պետական մարմինների առաջարկներով, լրամշակման առաջարկություններ և նկատառումներ են ներկայացվել մի շարք նորմատիվ իրավական ակտերի նախագծերի վերաբերյալ:

Մասնավորապես՝

***ՀՀ ԿԳՄՍ նախարարություն***

* «Հանրակրթության մասին» օրենքում փոփոխություն և լրացումներ կատարելու մասին» օրենքի,
* ՀՀ կառավարության «Հայաստանի Հանրապետության կառավարության 2000 թվականի հունիսի 15-ի N 320 **որոշման մեջ փոփոխություններ կատարելու մասին**» որոշման,
* ՀՀ կառավարության «Հայաստանի Հանրապետության կառավարության 2023 թվականի մարտի 2-ի N 259-ն որոշման մեջ փոփոխություններ կատարելու մասին» որոշման,
* ՀՀ կառավարության «Հայաստանի Հանրապետության կառավարության 2021 թվականի փետրվարի 11-ի N 154-Ն որոշման մեջ փոփոխություն կատարելու մասին» որոշման,
* ՀՀ կառավարության «Հայաստանի Հանրապետության կառավարության 2021 թվականի փետրվարի 4-ի N 136-ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «Հայաստանի Հանրապետության կառավարության 2023 թվականի փետրվարի 9-ի N 181-Ն որոշման մեջ փոփոխություններ և լրացումներ կատարելու մասին» որոշման նախագծի,
* ՀՀ կառավարության «Հայաստանի Հանրապետության կառավարության 2023 թվականի փետրվարի 16-ի N 216-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «Հայաստանի Հանրապետության կառավարության 2014 թվականի դեկտեմբերի 25-ի N 1494 որոշման մեջ փոփոխություններ և լրացումներ կատարելու մասին» որոշման,
* ՀՀ ԿԳՄՍ նախարարի «ՀՀ հանրակրթական ուսումնական հաստատությունների 3-րդ, 6-րդ, 8-րդ, 11-րդ դասարանների առարկայական ծրագրերը հաստատելու մասին» և «ՀՀ ԿԳՄՍ նախարարի՝ 2023 թվականի մարտի 30-ի հրամաններով հաստատված առարկայական չափորոշիչների հրամաններում փոփոխություն կատարելու մասին» հրամանների,
* ՀՀ ԿԳՄՍ նախարարի «Հայաստանի Հանրապետության կրթության և գիտության նախարարի 2013 թվականի ապրիլի 15-ի N 396-Ն հրամանում փոփոխություններ և լրացումներ կատարելու մասին» հրամանի,
* ՀՀ ԿԳՄՍ նախարարի «Հայաստանի Հանրապետության պետական բյուջեի «1146. Հանրակրթության ծրագիր» ծրագրի «12015․ ՀՀ պետական հանրակրթական բոլոր ուսումնական հաստատություններում ԲՏՃՄ ոլորտի (բացառությամբ մաթեմատիկայի) դասավանդող ուսուցիչների համար վարձատրության բարձրացված հստակ չափաքանակի սահմանում» միջոցառման ֆինանսավորման կարգը հաստատելու մասին» և «Հայաստանի Հանրապետության պետական բյուջեի «1146. Հանրակրթության ծրագիր» ծրագրի «12016. ՀՀ գյուղական բնակավայրերում մինչև 100 աշակերտ ունեցող պետական ուսումնական հաստատություններում դասավանդող ուսուցիչներին հավելավճարի սահմանում» միջոցառման ֆինանսավորման կարգը հաստատելու մասին» հրամանների նախագծերի վերաբերյալ:

***ՀՀ վարչապետի աշխատակազմ***

* «Վարչական իրավախախտումների վերաբերյալ ՀՀ օրենսգրքում փոփոխություններ և լրացումներ կատարելու մասին» օրենքի,
* «Վարչական իրավախախտումների վերաբերյալ նոր օրենսգրքի ընդհանուր մասի» նախագծերի վերաբերյալ:

***ՀՀ արդարադատության նախարարություն***

* ««Հանրային ծառայության մասին» օրենքում լրացումներ կատարելու մասին» օրենքի նախագծի վերաբերյալ:

|  |
| --- |
| ***7. Ստուգվող հանրակրթական ուսումնական հաստատություններում ներառական կրթական միջավայրի գնահատում՝ ըստ մշակված ձևաթղթի*** |

2023 թվականի II եռամսյակում ևս հանրակրթության ոլորտում իրականացված ստուգումների շրջանակում ԿՏՄ-ն կիրառել է հանրակրթական ուսումնական հաստատության (դպրոցի) ներառական կրթական միջավայրի գնահատման ձևաթուղթը (այսուհետ նաև՝ ձևաթուղթ): Գնահատում իրականացվել է 28 դպրոցներում:

Ձևաթղթի գնահատման տվյալների վերլուծության արդյունքում վեր են հանվել այն խնդիրները, որոնք կարող են ազդել յուրաքանչյուր երեխայի, այդ թվում՝ կրթության առանձնահատուկ պայմանների կարիք ունեցող, զարգացման առանձնահատկություններին համապատասխան անհրաժեշտ պայմանների և հարմարեցված միջավայրի ապահովման միջոցով կրթական գործընթացին առավելագույն մասնակցության և հանրակրթության պետական չափորոշչով սահմանված արդյունքի ապահովման վրա:

Գնահատված 28 դպրոցներում *(****Երևանի hh․ 20, 51, 56, 116, 177 հիմնական ,******ՀՀ Շիրակի մարզի` Գյումրու h. 7, 43 հիմնական, Գյումրու h. 8,Պեմզաշենի, Մուսայելյանի Ռաշիդ Առաքելյանի անվան միջնակարգ,******ՀՀ Կոտայքի մարզի` Հրազդանի hh. 12, 14 հիմնական,******ՀՀ Լոռու մարզի` Ալավերդու h. 2, Վանաձորի hh. 4, 19 հիմնական, Շիրակամուտի հ.1,******Ստեփանավանի h. 6, Ջրաշենի միջնակարգ,******ՀՀ Վայոց ձորի մարզի Վերնաշենի միջնակարգ,******ՀՀ Գեղարքունիքի մարզի` Սևանի h.3, Վարդենիկի h.2 հիմնական, Կարմիրգյուղի h. 1, Վաղաշենի միջնակարգ, ՀՀ Արարատի մարզի Մասիսի հ․ 2, Արարատի հ․3 հիմնական, ՀՀ Արմավիրի մարզի Մեծամորի հ․ 1 հիմնական , ՀՀ Սյունիքի մարզի Սիսիանի հ․ 4 հիմնական, ՀՀ Տավուշի մարզի Բերդի հ․ 1 հիմնական դպրոցներ)*** սովորում են ինտելեկտուալ, հենաշարժական, ձայնի, խոսքի խնդիրներ ունեցող 399 սովորողներ, որոնցից 377-ը (94 %) ունեն ինտելեկտուալ (մտավոր), 22-ը (6 %)՝ միայն ինտելեկտուալ, 3-ը (0,8 %)՝ միայն հենաշարժական, 20-ը (5 %)՝ միայն ձայնի, խոսքի, լսողության, իսկ 27-ը (7 %)՝ և´ ինտելեկտուալ և´ հենաշարժական, 88-ը (22 %)՝ և´ ինտելեկտուալ, և՛ ձայնի, լսողության, տեսողության խնդիրներ։

Ձևաթղթի ***Ուսումնական միջավայր*** և ***«Ֆիզիկական միջավայր»*** հավելվածներում ներառվել են կրթության առանձնահատուկ պայմանների կարիք ունեցող սովորողների ուսուցման գործընթացի կազմակերպման համար իրականացվող (մատուցվող) ծառայություններին (դպրոցական և տարածքային մակարդակներում) վերաբերող բնութագրիչներ։

***Ուսումնական միջավայր*** հավելվածի բնութագրիչների գնահատումն իրականացվել է նախորդող 3 ուսումնական տարիների տեղեկատվության հիման վրա:

Գնահատման համար կիրառվել է հետևյալ սանդղակը՝ ***մինչև 13՝ «Անբավարար», 14-21՝ «Բավարար», 22-29՝ «Լավ», 28-35՝ «Շատ լավ», 36 միավոր և բարձր՝ «Գերազանց»:***

***Ֆիզիկական միջավայր*** հավելվածի բնութագրիչների գնահատման համար կիրառվել է հետևյալ սանդղակը՝ ***մինչև 6 միավոր՝ «Անբավարար», 7-12՝ «Բավարար», 13-17՝ «Լավ», 18-21՝ «Շատ լավ», 22 միավորից բարձր՝ «Գերազանց»:***

**Գնահատման արդյունքների վերլուծության արդյունքում** առանձնացվել են դպրոցների կողմից արդյունավետ իրականացվող և զարգացման ենթակա գործառույթները: Մասնավորապես՝

***- արդյունավետ իրականացվող գործառույթները, չնայած առկա բացթողումներին,*** հիմնականում վերաբերում են կրթության առանձնահատուկ պայմանների կարիք ունեցող սովորողների ուսուցման գործընթացի կազմակերպման համար իրականացվող ծառայություններին՝ ***դպրոցական և տարածքային մակարդակներում։***

***- զարգացման ենթակա գործառույթները հիմնականում վերաբերում են*** կրթության առանձնահատուկ պայմանների կարիք ունեցող սովորողների ուսուցման գործընթացի կազմակերպմանհամար ***ֆիզիկական միջավայրի ապահովմանը։***

Դպրոցներն հիմնականում ապահովված չեն

* սովորողի անխոչընդոտ տեղաշարժն ապահովող դպրոցի ներքին ֆիզիկական միջավայրով՝ 8 դպրոց (30%),

մասամբ են ապահովված՝

* տեսողության խանգարումներ ունեցող սովորողների համար՝ դեղին գծերով, ուղենշող սալիկներով, տարածական կողմնորոշման ձայնային ազդանշաններով,
* սայլակով տեղաշարժվող սովորողների համար՝ դասասենյակների և սանհանգույցների համապատասխան լայնությամբ դռներով, սայլակի չափերին համապատասխան բարձրությամբ սեղաններով, ինչպես նաև դասասենյակում նստարանի շարքերի միջև պահպանված չէ համապատասխան հեռավորութունը,
* սայլակով տեղաշարժվող սովորողների համար՝ անմիջապես դպրոցի մուտքի մոտ, աստիճանների կողքից՝ չսայթաքող, դիմացկուն թեքահարթակով.
* հարկից հարկ տեղափոխվելու համար մատչելիությունն ապահովող վերելակով, այլ սարքավորումներով և հարմարանքներով,
* սովորողների համար մատչելի ուսումնական նյութերով՝ էլեկտրոնային, խոսող, բրայլյան տառատեսակներ, պարզեցված և հեշտ ընկալելի տեքստեր, ռելիեֆային նկարազարդումներով գրքեր, թեստեր, նկարազարդ նյութեր, ժեստերի լեզվով թարգմանությամբ ապահովված ուսումնական տեսաֆիլմեր։

|  |
| --- |
| ***Ձեռնարկված միջոցառումներ*** |

Գնահատման արդյունքների վերլուծությունը ներկայացվել է համապատասխան լիազոր մարմինների ղեկավարներին՝ զարգացման ենթակա գործառույթներն (բնութագրիչները) ըստ անհրաժեշտության բարելավելու ուղղությամբ միջոցներ ձեռնարկելու առաջարկով:

***ՌԳՍՊՎԳ վարչություն***